qundao/data-zh-poetry huggingface dataset:
秋夜怀陈九畹
作者：张穆
朝代：清
体裁：七言律诗

空庭独立对参横，风气移情百虑萦。金尽祖生还任侠，时危陈涉不慵耕。震邻飞羽徵兵急，畏路停车揖客轻。已扫人间无限累，为君归计每屏营。
秋山行旅
作者：张穆
朝代：清
体裁：七言律诗

林枫赤染万山秋，曲涧潆洄石气浮。旅酒强浇尘鞅苦，名心每听梵钟收。身临绝壁频相儆，目断孤烟远未休。东去日边云咫尺，马头霜月背汀洲。
秋怀
作者：张穆
朝代：清

我本蓬蒿人，山水欣有托。十年读异书，冥心寄玄漠。秋山风日佳，白云起前壑。卷舒须臾间，奄忽充寥廓。持云寄候雁，目断随精魄。去去复何言，努力事耕凿。盈盈江上水，历历残秋时。昔此送行客，今日成远离。离人杳何许，远隔天之涯。落叶飘风中，令人感岁驰。霜华已零乱，寄意青松姿。信陵事结客，都市万夫倾。心感国士遇，令人忆侯生。丈夫重知己，百折敢言轻。报德不在大，何用小节名。古道日已远，素怀存其诚。落落寡所谐，同心谬怡悦。结意上云霞，清尘迥超绝。君去事远游，余甘抱穷劣。鸿雁万里来，将谓慰长别。矰缴乃漫空，坐使云翮折。迢迢天宇阔，耿耿秋河没。相思苟可穷，汉水当亦竭。
秋怀·其一
作者：张穆
朝代：清
体裁：古风

我本蓬蒿人，山水欣有托。十年读异书，冥心寄玄漠。秋山风日佳，白云起前壑。卷舒须臾间，奄忽充寥廓。持云寄候雁，目断随精魄。去去复何言，努力事耕凿。
秋怀·其三
作者：张穆
朝代：清
体裁：古风

信陵事结客，都市万夫倾。心感国士遇，令人忆侯生。丈夫重知己，百折敢言轻。报德不在大，何用小节名。古道日已远，素怀存其诚。
秋怀·其二
作者：张穆
朝代：清
体裁：古风

盈盈江上水，历历残秋时。昔此送行客，今日成远离。离人杳何许，远隔天之涯。落叶飘风中，令人感岁驰。霜华已零乱，寄意青松姿。
秋怀·其四
作者：张穆
朝代：清
体裁：古风

落落寡所谐，同心谬怡悦。结意上云霞，清尘迥超绝。君去事远游，余甘抱穷劣。鸿雁万里来，将谓慰长别。矰缴乃漫空，坐使云翮折。迢迢天宇阔，耿耿秋河没。相思苟可穷，汉水当亦竭。
秋日怀闽中老友林异卿赵十五陈叔度
作者：张穆
朝代：清
体裁：五言律诗

秋原经落叶，聚散感分飞。远峤荒烟断，重垒故国非。钓收清海寂，书就北鸿稀。幽思何能遣，酸风拂芰衣。
秋杪李慧庵招游白云蒲涧同胡约庵吴锦文两司理沈甸华朱公是李方水伍仲枢诸友
作者：张穆
朝代：清
体裁：七言律诗

城皋秋路草烟寒，千仞青峰抚轼看。流水香分仙涧邈，幽林云散戒坛宽。愧逢飞盖西园后，肯谓攒眉白社还。知有玄晖诗句好，重携高咏上孤峦。
秋林独往
作者：张穆
朝代：清
体裁：古风

閒园久闭生秋竹，坐石微吟爱幽独。桐子初收歇众芳，良月窥人皎如沐。扑窗残月静有声，夜气萧条肃心目。临溪行欲采芙蓉，何以遗之向空谷。
秋林独返卷送旅庵上人还泉省母
作者：张穆
朝代：清
体裁：五言律诗

落木千峰路，清霜一衲衣。余将东海入，汝重故山归。凉月好相惜，危时知见稀。风尘念行迈，老老愿无违。
秋燕为王公子小史画并题
作者：张穆
朝代：清

今年别似去年时，海国秋花暗绿漪。轻薄昔曾王谢客，翩跹还见赵家姨。难留珠萡霜前影，莫负红丝社后期。惆怅送伊何日返，不应容易傍人篱。
秋燕为王公子小史画并题
作者：张穆
朝代：清
体裁：七言律诗

难留珠萡霜前影，莫负红丝社后期。惆怅送伊何日返，不应容易傍人篱。
移家林溪同诸子登瓶山值潦因转观芙蓉石瓮之胜
作者：张穆
朝代：清
体裁：古风

谷风静嘘纳，乘秋结高踪。出门仰飞瀑，下折萦东峰。樵路栈苍壁，曲窣深云松。选胜不越此，方闻补霜钟。沉吟止溪潦，欲涉无由从。宝峰隔西涧，天半窥蒙茸。潭水碧崖下，洁冽涵霜冬。晴晦时不测，或已蟠蛟龙。曲涧与怪穴，名瓮何重重。溪雷恣凭怒，仰喷冰芙蓉。何须慕华顶，已足涤烦胸。
移家石鳞山留别同里诸公
作者：张穆
朝代：清
体裁：七言律诗

一片轻舟出浦烟，芦花枫叶满霜天。逃禅尚堕耽山癖，投老同为去国怜。湖柳或思张绪后，草堂争似少陵迁。桃花倘引寻春入，不愿人间说代年。
移居桥西
作者：张穆
朝代：清
体裁：七言律诗

数载兵荒值播迁，故溪兰芷别年年。性宜临水非因钓，道不逢时漫力田。选石但存丘壑意，构堂方近板桥边。不堪更有风尘话，心倦逢人白昼眠。
笔架山
作者：张穆
朝代：清
体裁：七言律诗

本来凝结自洪濛，精凿争言鬼斧功。直视一拳侵岳势，削同群玉出云中。卧游遂可轻图绘，坐啸如闻起谷风。长与石田烟水接，赋诗终日对巃嵷。
答谢伯子先生
作者：张穆
朝代：清
体裁：古风

世外目不至，思君时梦游。兹游岂复梦，绝矫横中流。乱世感飘泊，衰年重离忧。天涯偶重见，握手仍生愁。问君犹善饭，焚膏阅坟丘。搦管遂千字，豪心不能休。廿年辞柴桑，别业青林幽。余有故国叹，剥落悲荒丘。快此最遍地，农贾饶身谋。鱼盐结海市，蜃气集云楼。武陵无复睹，渴览海天秋。
罗浮云水寺晦杲禅师至茶山见过时方病呈以偈言
作者：张穆
朝代：清
体裁：七言绝句

贫无一物可相将，随地拈花供十方。觌面勿云相见晚，维摩多病正同床。
罗浮杂咏
作者：张穆
朝代：清

芳绿静含烟，悬泉散碧天。春山不须买，石上剩青钱。坐石拂溪云，山空群籁绝。无心理钓丝，爱此一潭月。寒梅万树春，十里入香云。梦与缟绡远，参横翠羽闻。夜凉山雨佳，然灯校仙箓。云晴溪气香，窗外胡桃熟。入谷闻空答，溪深六月寒。松风三十里，常作九秋看。肃肃霜林静，高岩悬玉镜。何处壑中猿，一啸千峰应。过雨濯芙蓉，轻烟散桃萼。曲涧吹古香，流入西窗角。石榻寂不寐，松风鸣夜弦。三更山月晓，蟾影覆人眠。邈矣逃闇叟，高风不可亲。白云缄石室，留取付閒人。
罗浮杂咏·其一
作者：张穆
朝代：清
体裁：五言绝句

芳绿静含烟，悬泉散碧天。春山不须买，石上剩青钱。
罗浮杂咏·其七
作者：张穆
朝代：清
体裁：五言绝句

过雨濯芙蓉，轻烟散桃萼。曲涧吹古香，流入西窗角。
罗浮杂咏·其三
作者：张穆
朝代：清
体裁：五言绝句

寒梅万树春，十里入香云。梦与缟绡远，参横翠羽闻。
罗浮杂咏·其九
作者：张穆
朝代：清
体裁：五言绝句

邈矣逃闇叟，高风不可亲。白云缄石室，留取付閒人。
罗浮杂咏·其二
作者：张穆
朝代：清
体裁：五言绝句

坐石拂溪云，山空群籁绝。无心理钓丝，爱此一潭月。
罗浮杂咏·其五
作者：张穆
朝代：清
体裁：五言绝句

入谷闻空答，溪深六月寒。松风三十里，常作九秋看。
罗浮杂咏·其八
作者：张穆
朝代：清
体裁：五言绝句

石榻寂不寐，松风鸣夜弦。三更山月晓，蟾影覆人眠。
罗浮杂咏·其六
作者：张穆
朝代：清
体裁：五言绝句

肃肃霜林静，高岩悬玉镜。何处壑中猿，一啸千峰应。
罗浮杂咏·其四
作者：张穆
朝代：清
体裁：五言绝句

夜凉山雨佳，然灯校仙箓。云晴溪气香，窗外胡桃熟。
罗浮石洞闻离幻大师开山早岁余与友人王崇芳常居此读书前后林枫如丹夏蝉千种鸣和如丝竹有云璈之称因忆寄呈离公
作者：张穆
朝代：清
体裁：七言律诗

少年曾至恋岩阿，四百峰头慰浩歌。枫树染霜寒路远，云璈归夏野蝉多。石留古迹诗微落，洞近群真胜未磨。闻演三车从此地，向看全愧梦中过。
羊城王公子有小史秀儆绝伦远别还家以纨扇素挥去燕并题赠之
作者：张穆
朝代：清
体裁：七言律诗

今年别似去年时，海国秋花散绿漪。轻薄共怜王谢客，蹁跹如见赵家姨。难留珠箔霜前影，肯负红丝社后期。惆怅送伊何日返，不应容易傍人篱。
老马
作者：张穆
朝代：清
体裁：七言绝句

铜脊棱棱瘦有神，身从百战老艰辛。风沙失路怜归后，欲问夷吾不见人。
自题小楼云亭
作者：张穆
朝代：清
体裁：七言律诗

野亭筑得小栖云，种黍无钱亦可欣。蓑笠喜酬西塞愿，松萝休勒北山文。翠帡画影栏前涌，玉瀑琴声枕上闻。依旧吾家好春色，觞花吟竹更谁群。
舍斋居为精舍
作者：张穆
朝代：清
体裁：五言律诗

老去废尘事，从兹闲有由。池开净法界，地涌古仙丘。幽路依桥折，春林抚槛流。永怀在白社，今得远公俦。
舟次闻笛
作者：张穆
朝代：清
体裁：七言绝句

短藻晴沙海月生，江涵清影荡孤城。夜深一曲柔风里，未必同关一样情。
节孝诗为友人钟勚公林太孺人作
作者：张穆
朝代：清
体裁：古风

人生重彝伦，有如日饮食。世道已衰微，慕义遂不力。天惟降贞人，用以作矜式。我友少与游，步履准绳尺。始知慈母功，陶王并淑德。早孀姑云暮，温养尽归职。抚此茕然孤，吞熊与画荻。岂特双孤儿，哀甥托残息。毌使啼饥寒，三雏一卵翼。诗礼俨趋庭，慈孝慰朝夕。夫何扰腥尘，兵刃乍孔亟。碎玉与珠沉，天人交痛惜。孝哉催裂情，无泪可复滴。国典重采风，为君宽罔极。
花朝同高望公璩子弟赋
作者：张穆
朝代：清
体裁：七言律诗

江城一月犹寒色，雨暗苔痕春半过。小燕有情怜旧垒，轻红何意窅高萝。独临野水怀人远，静对青山战鼓多。一往闲情重花节，故园芳草奈愁何。
苍头还山言故乡茶山离散之状感作
作者：张穆
朝代：清
体裁：古风

神宗世号太平时，老稚春风共放眉。井里万家攒突兀，虹桥千柱筑涟漪。冶游锦瑟留江月，纵猎雕鞍出广陂。百年快事那堪保，昨见桃花人已老。三朝变态无几时，渐入萧条尚能好。连年戎马征粟刍，巨室金钱敛如扫。长官爱财白日寝，奸雄窃发何能禁。处堂谁及动殷忧，淫侈先为此时朕。偶有山童自里来，豹狼方逼市城摧。颓垣野妪啼青草，战垒遗骸知阿谁。遗骸不掩枯连镞，暮雨低原闻鬼哭。参差高阁成墟烟，永巷蓬蒿深蔟蔟。一朝故旧如秋风，零落天涯梦华屋。当知缘妄乘化来，生死劳劳苦如蓼。
苍梧
作者：张穆
朝代：清
体裁：七言律诗

渺渺寒流下桂津，一江清绝罢垂纶。翠华不返悲瑶瑟，苍昊无言剩草臣。双马自投青霭去，孤舟惟对白蘋亲。前山都峤称仙室，寂就丹砂谢俗尘。
苗先路同年寒镫订韵图即送游泲南
作者：张穆
朝代：清
体裁：古风

河间古君子，葩经少研寻。独于六义内，得其不传音。清庙有大瑟，空山余断琴。一弹复再鼓，泠泠韶頀心。绝学溯原始，才老初钩沈。又越六百载，魁儒出亭林。五书初印布，天汉光珠参。吾友勤耄学，力单稽古忱。十部稍恢廓，七韵新酌斟。乃于江段书，攻辨戈鋋森。寒镫耿独寤，馆树巢文禽。声谐意弥惬，一笑形讴吟。里耳苦多昧，无由测渊深。村谷有三友，廿年占盍簪。今当数载别，离群叹曷禁。小诗极妍妙，雅奏饶古风。时时裁寄我，无忘相砭箴。傥闻鲁丝竹，老学圣所歆。
茶山孟秋十三夕家奉准提镜乍发光与儿其振共瞻礼恭赋以纪其事
作者：张穆
朝代：清
体裁：古风

念发菩提愿，应在夙世工。兹误落尘网，清饮冰露中。一室各愿力，辄应如叩钟。孟秋盂兰前，此际天人通。瑞相夜现光，将谓发众蒙。我有先严慈，皆以德淑终。每感持法谛，哀广冥福功。愿随五毫彩，永住空界空。
茶溪万寿庵同罗曙云干子袁长公叔海客丘挺峙欧庐云集赋
作者：张穆
朝代：清
体裁：七言律诗

雁天寥廓意悠悠，江蓼风蒲飒飒幽。寺隔溪云红见树，门临葭露白翻鸥。茶分僧摘连烟雾，潮落渔归剩石丘。十里碧漪清到底，一时身入镜湖秋。
莞香答和曹秋岳方伯
作者：张穆
朝代：清
体裁：五言律诗

海人种奇树，春远未知年。马齿方如贝，龙涎不重烟。丛根结瘴雾，积气含霜天。自是山中味，何来玉案前。
蘧园温侍御旧宅
作者：张穆
朝代：清
体裁：七言绝句

参差云树见层楼，不贮娇歌贮素秋。赤槛桥边閒独立，斜阳衰柳自横舟。
西湖上送秋林吴山人
作者：张穆
朝代：清
体裁：七言绝句

湖上千峰恋客游，此中惟爱白云秋。从君收拾青山去，墨沈香醪共一舟。
西濠夜月
作者：张穆
朝代：清
体裁：七言绝句

新欢旧梦一身存，夜雨江楼冷月痕。寂寞寒潮自来往，灵槎今已隔仙源。
西郊同岑梵则王说作陈乔生梁药亭陈元孝集高望公客斋赋
作者：张穆
朝代：清
体裁：七言律诗

青山野水各栖迟，世乱相逢喜复悲。地似新亭馀草莽，心随落日向天涯。尊前雨气侵高堞，原上秋风吊古祠。白首壮怀消已尽，谁家明月夜吹篪。
西郊社集同岑梵则王说作柬屈翁山高望公诸子
作者：张穆
朝代：清
体裁：七言律诗

西郭林泉异昔游，萧萧禾黍不胜秋。路回野渚循绀殿，海引明霞结十洲。佳节漫从戎马过，馀生愿傍法云休。岩栖得共桃花隐，满载山光上小舟。
西陵别了明恒见破有诸上人
作者：张穆
朝代：清
体裁：七言律诗

楚天愁遍白芦花，猎猎霜风送岁华。茅屋夜萤流壁剑，荔墙禅月冷溪沙。来同庐岳高僧舍，归寄罗浮葛令家。闻道风尘扬晋魏，相逢何处老烟霞。
访契如师东湖新刹
作者：张穆
朝代：清
体裁：七言律诗

湖山寂寂老春华，行向空林谒释迦。遥挹奇峰浑翠黛，近栽深柳总烟霞。远公客至非因酒，赵老人来且吃茶。衰朽未能空所有，敢同庞蕴不离家。
访梅花
作者：张穆
朝代：清
体裁：七言律诗

一冬清绪坐难安，竹杖寻香过古坛。白屋定知高士隐，红楼更有玉人看。孤根岂合人间艳，冰蕊应添石室寒。自折杖头无可寄，归来还助几朝欢。
访苏存晦山居
作者：张穆
朝代：清
体裁：五言律诗

何日驱鸡犬，峰头纪汉年。能无苦霜露，直可谢风烟。下视初生月，閒商已过天。秋晴怜美夜，极目念枯田。
访陈元孝北田不遇投宿僧舍
作者：张穆
朝代：清
体裁：七言律诗

轻舟閒信海门潮，上访玄亭水木辽。山掩夕阳愁客路，钟闻明月有僧寮。身閒却与清修合，里厚曾知理学标。一路川原丛玉树，寒香忆过敢辞遥。
读荆轲传
作者：张穆
朝代：清
体裁：古风

素车白马易水阳，田光一剑胡太忙。槁心裂肝感云物，白虹赤日无晖光。燕丹太子少年耳，报人易做一朝事。壮夫迟留未可疑，遂尔同心不相俟。迂哉荆卿故劫王，绕屏真负夫人匕。樊将军，死已死，虚借头颅行万里。不济当年事亦难，舞阳小儿不足恃。
谢尚世鸣遗牡丹
作者：张穆
朝代：清
体裁：七言律诗

考室晴开赤县霞，松门不种故侯瓜。老人漫爱长生药，上客惭分富贵花。云笈不妨供玉女，金枝元自出王家。从兹春暮芳菲后，常籍香光殿岁华。
贺阮元加衔联
作者：张穆
朝代：清
体裁：联

从来谢太傅；只似鲁诸生。
赠侠客万君
作者：张穆
朝代：清
体裁：五言律诗

万里何从见，青尊灈壮襟。龙渊犹有血，马革未消心。往事看春梦，浮生渐老侵。浩歌悲以慷，寒月夜森森。
赠别王郎
作者：张穆
朝代：清
体裁：五言律诗

万里关河路，何年挹笑颜。从来肝胆处，见此别离间。宝马五花色，霜刀双玉环。分携迢递去，红叶落秋山。
赠姚又三
作者：张穆
朝代：清
体裁：七言绝句

如君岂是弱男儿，争笑当时失路悲。湖海辞家空倚剑，□□□□□□□。
赠慧庵老友
作者：张穆
朝代：清
体裁：七言律诗

宿根犹记紫虚遗，方寸如冰只佛师。乱值红尘蒙面日，静观流水悟心时。鹿门自作团圞乐，花国先培九品基。遥忆国清寒拾侣，明明瞒得醉人知。
赠方隐君
作者：张穆
朝代：清
体裁：七言律诗

墟烟晚雾接江浔，野舸长林独往深。肆意君平独寄卜，家如谢傅总能吟。仙山对户支颐看，循水回堤喜客寻。从古钓徒埋志士，钟牙何意有同音。
赠施道士
作者：张穆
朝代：清
体裁：七言律诗

黄玉危冠白鹤翎，王侯争奉讲真经。肩摩日月成三象，手捏风雷役六丁。岂为出神骑竹杖，每因施法别松庭。朱明洞里曾留约，鸾鹤乘间俟叩扃。
赠王安侯
作者：张穆
朝代：清

家还平楚接秋云，虎变龙争战未分。我有吴钩三十载，未曾轻许笑逢君。南溟风鼓雪山涛，夜撼刀环志士劳。可有金台崇骏骨，忍教龙种没蓬蒿。
赠王安侯·其一
作者：张穆
朝代：清
体裁：七言绝句

家还平楚接秋云，虎变龙争战未分。我有吴钩三十载，未曾轻许笑逢君。
赠王安侯·其二
作者：张穆
朝代：清
体裁：七言绝句

南溟风鼓雪山涛，夜撼刀环志士劳。可有金台崇骏骨，忍教龙种没蓬蒿。
赠陈文伯
作者：张穆
朝代：清
体裁：七言律诗

十年炎海病相亲，憔悴琴书万里人。梁苑未逢枚乘赋，临邛谁愧长卿贫。天涯远更干戈断，梵舍愁添风雨频。闻说平生多孝友，北堂为喜紫荆春。
赤冈望洋
作者：张穆
朝代：清
体裁：七言绝句

万里无烟泊太虚，波涛日日鼓天吴。已阑宗悫长风志，静对南溟看化鱼。
辛巳元日
作者：张穆
朝代：清
体裁：五言律诗

中岁倦尘鞅，风流寄竹林。年深知道力，斗转会天心。气至花知律，情娱鸟自吟。胡为慧男子，生死肯重任。
过丰城观秋色
作者：张穆
朝代：清

碧溪红树试秋容，晚岫云归不隔钟。城上至今多望气，不知谁复识真龙。
过峡山
作者：张穆
朝代：清
体裁：五言律诗

兰桡数百里，一水万山中。不为烟霞癖，安知鬼斧工。云崖欺碧落，石室閟阴风。岸尽绿溪转，江烟重复重。
过张九岳先生西园
作者：张穆
朝代：清
体裁：七言绝句

名园阒寂美人遐，满座馀香旧墨华。石隙紫兰香自放，无人饥鹤啄残花。
过清江
作者：张穆
朝代：清
体裁：五言律诗

空江豁遐瞩，四照青芙蓉。草木伤殊代，村墟剩战烽。山光不隔雨，地转屡悬峰。无限沧州意，凭栏羡鹤踪。
过澹归和尚柚堂
作者：张穆
朝代：清
体裁：七言律诗

清秋肃肃坐岩扉，九月严霜暗上衣。檐外闻香知果熟，堂前留草听虫依。疏林钟后无馀响，残月楼中有剩辉。犹爱閒云寒未举，丹山岩畔破香归。
过邝无傲新斋雨宿
作者：张穆
朝代：清

五载一以过，衡门经数迁。百年耽水石，五亩足云烟。乱去知交重，秋还岁月偏。劳生何以托，修證有前贤。閒庭风雨夜，翻忆少年游。始愧境无实，知君心渐休。绿烟沉浦树，凉气助江秋。一夜寒塘长，疑闻众壑流。
过邝无傲新斋雨宿·其一
作者：张穆
朝代：清
体裁：五言律诗

五载一以过，衡门经数迁。百年耽水石，五亩足云烟。乱去知交重，秋还岁月偏。劳生何以托，修證有前贤。
过邝无傲新斋雨宿·其二
作者：张穆
朝代：清
体裁：五言律诗

閒庭风雨夜，翻忆少年游。始愧境无实，知君心渐休。绿烟沉浦树，凉气助江秋。一夜寒塘长，疑闻众壑流。
过馀力轩梅花下吊仲师兄
作者：张穆
朝代：清
体裁：七言绝句

屋角寒烟冻懒飞，梅花零落点人衣。石床苔冷琴书寂，池草无言梦不归。
述年
作者：张穆
朝代：清
体裁：古风

稚发尚可忆，未及繁华徂。雨露得常理，贵戚咸自如。负暄有遗老，里巷无追呼。先岩七九年，五斗尚见驱。余产柳州柳，突兀千山孤。弱冠抱迂尚，跌宕不好儒。虽非千金子，宝马常在途。衡门多杂宾，意气皆丈夫。由来三十载，此意未尝殊。怀哉祖士雅，忼慨真吾徒。
送万履安孝廉还四明山
作者：张穆
朝代：清
体裁：五言律诗

渺渺珠江水，风尘揽别衣。相逢值花发，万里向秋归。东海空怀古，青山独采薇。四明他日路，待我白云扉。
送别
作者：张穆
朝代：清
体裁：古风

南溟有神鱼，百里见崒峍。呼吸潮汐奔，动息安可悉。我生愧细微，勺水锢其质。智力既已殊，大小乌可匹。真宰今厌兵，春风扫寒冽。有客将何之，万里操仁术。余当老空山，偃曝思朝日。
送别曹方伯
作者：张穆
朝代：清

岭树初承露，温风尚绿莎。晴霞垂绛节，大道候明驼。勺水惜不饮，名山愁易过。如闻宝林路，此地法云多。逢时能勇退，真羡季鹰狂。讵有鲈鱼美，应怜松桂芳。独归秋水外，心倦野鸥旁。万里珍行笈，十重只砚囊。
送别曹方伯·其一
作者：张穆
朝代：清
体裁：五言律诗

岭树初承露，温风尚绿莎。晴霞垂绛节，大道候明驼。勺水惜不饮，名山愁易过。如闻宝林路，此地法云多。
送别曹方伯·其二
作者：张穆
朝代：清
体裁：五言律诗

逢时能勇退，真羡季鹰狂。讵有鲈鱼美，应怜松桂芳。独归秋水外，心倦野鸥旁。万里珍行笈，十重只砚囊。
送友人归琼海
作者：张穆
朝代：清
体裁：七言律诗

南陬已尽海门穷，浩荡无边一叶通。作赋万言辞狗监，独存孤剑出猿公。梦随别路兼天阔，眼向名场一世空。何日天涯看抵定，春深惆怅落花红。
送姚菊里
作者：张穆
朝代：清
体裁：七言律诗

独卧江林辙迹稀，清飔离芷愿多违。正闻啼鸟迎宾至，不忍鸣榔送客归。黄叶拂波秋作态，墨花盈榻日相依。桥东更许寻谁过，此别悬悬在钓矶。
送月师
作者：张穆
朝代：清
体裁：七言绝句

青山曾许共诛茅，斸石锄云向岭坳。麜鹿无心来竹院，一镫清夜出林梢。
送李乔龄北游访道
作者：张穆
朝代：清
体裁：七言律诗

老去惟思返旧林，乘春君独慕知音。言寻丁令须逢鹤，名过陈昂莫碎琴。想见朗吟驴背阔，更谁幽思橘中深。罗浮本有通真路，何日归来玉洞阴。
送查邑侯内招
作者：张穆
朝代：清
体裁：古风

应龙在赤水，鳅鲋咸沾濡。一朝负赤木，矫首淩天衢。沾濡欣有托，去我岂不孤。当春草木长，桃李馀芬敷。既爱桃李荣，下及存栎樗。相安在和煦，后恐雷电殊。清晨戒黄犊，老幼为奔趋。行将对高阙，莫惜及民肤。
送查韬荒还西湖
作者：张穆
朝代：清
体裁：七言绝句

美人珠浦弄珠归，解赠双环夜有辉。欲拟宓妃惭宋玉，淩波愁绝见尘飞。
送沈朗思还东海
作者：张穆
朝代：清
体裁：古风

我闻通六津，顽铁跃清池。气类冥有感，其应能如斯。与子各天末，万里如相期。一朝恰萍梗，快合珠江湄。肝膈灿古道，日饫珠玉遗。风尘塞宇宙，肯易为人知。衰年厌徵逐，行采商山芝。君亦东海蹈，此别何逢时。寸心惟自爱，秋水渺无涯。
送沈郎
作者：张穆
朝代：清
体裁：七言绝句

岭云梅树霭参差，千里香留叱拨迟。老去离情消不尽，识君方恨别君时。
送渔庄三兄归里并寄呈家兄述怀
作者：张穆
朝代：清
体裁：古风

北风入冻醪，江波浩难斟。游子怀短辕，感别涕沾襟。人生但离析，贫富均不任。念君席通德，有弟咸邦琛。竞爽淬其才，覆手能成霖。门阀量家山，裴柳代所钦。君何犹郁郁，与我感升沈。祖书岂不富，庪架饱红蟫。情话岂不孺，踪迹杳商参。百谋无一偿，墨突空不黔。忆昨并门初，恶月苦占临。我方困业棘，君遄赋载骎。凉风起征雁，吹客过淮浔。聚散信靡常，握手江之阴。连樯听夜雨，乡思激秋砧。单车太行脊，郑重霜雪侵。君归善自保，努力亲朮参。我归知无时，凭君递好音。寄语谢诸兄，天道古难谌。岁月更两戊，怆绝巢门鵀。北思日灰颓，蒯缑烂霜镡。野云逐飘风，舒卷安容心。海草随节候，枯荣匪自今。愧君相爱厚，誉重双南金。酒澜平复起，哀歌托短琴。
送石鉴记汝二师赴栖贤
作者：张穆
朝代：清

鸿鹄双栖珠树林，朝来引翮别江浔。閒鸥只解芦花岸，深愧相呼万里心。青山如画昔曾游，岳色湖光一片秋。人卧绿溪千尺瀑，潮音日在万峰头。
送石鉴记汝二师赴栖贤·其一
作者：张穆
朝代：清
体裁：七言绝句

鸿鹄双栖珠树林，朝来引翮别江浔。閒鸥只解芦花岸，深愧相呼万里心。
送石鉴记汝二师赴栖贤·其二
作者：张穆
朝代：清
体裁：七言绝句

青山如画昔曾游，岳色湖光一片秋。人卧绿溪千尺瀑，潮音日在万峰头。
送离公开丛林石洞
作者：张穆
朝代：清
体裁：五言律诗

借得袈裟地，寒开古洞霞。仙峰攒锦绣，法界隔梅花。世迥红尘绝，池新白社遐。送君怀旧隐，猿鹤思犹赊。
送翁山道人度岭北访沈阳剩和尚
作者：张穆
朝代：清
体裁：古风

玄鹤朝矫翼，长鸣辞海滨。眷言觅俦侣，去去离风尘。悠哉快独举，空阔游无垠。与君忘机友，相籍为德邻。十载始相慰，谁复超伦群。东方有大士，先劫为故人。见当问生死，为语彻骨贫。虽隔万馀里，对之无疏亲。秋风拂芒履，岂不念苦辛。何年速入关，相与慰宵晨。
送莲西大兄归里用春圃侍郎登君山送别元韵
作者：张穆
朝代：清
体裁：七言律诗

乡园日日祝刀环，三寸黄尘黦客颜。温酒共凭临水榭，携筇独上瞰江山。边鸿有信申芳契，野鹤无心问大还。我本情怀牢落甚，不堪鸟语听关关。
送蔡澹人还泉州
作者：张穆
朝代：清
体裁：五言律诗

客路梅花候，寒香暗扑衣。怜为今日别，未惜几时归。贫有寸心赠，情真古道依。关河方畏路，勉笑莫相违。
送郑邑侯解组
作者：张穆
朝代：清
体裁：七言律诗

忘机久逐鹿麋群，何意蓬蒿下使君。世艳黄金隆郭隗，自惭珠履报田文。十年花发江城迥，一路梅开庾岭芬。气候天涯摇落甚，阳春重忆对氤氲。
送高望公还山
作者：张穆
朝代：清
体裁：七言律诗

相消残垒客言归，剩有青山慰布衣。十载感人同社燕，一朝愁我对春晖。江阴思向垂阳结，天远情牵野鹜飞。言慕鲁连东海蹈，空怀贫食故山薇。
送黄君简游大梁
作者：张穆
朝代：清
体裁：七言律诗

寒江落照冻云低，红树黄芦古道迷。万里独吟迎雪去，平生一剑带霜携。夷门尚艳停车地，汴水犹思种柳堤。曾是盛年驱马过，梦魂缭绕路萋萋。
通州道中喜逢俞理初孝廉
作者：张穆
朝代：清
体裁：五言律诗

老作诸侯客，著书难疗贫。感君垂素发，令我倦黄尘。身世扁舟隘，江皋夜雨新。喜逢兼惜别，蛟鳄尚横津。
避地雁田陈楚白兄弟日邀饮湖中袁裕公至云里中大饥贼据茶山死者十有七作诗感志
作者：张穆
朝代：清
体裁：七言律诗

愁得馀生愧饭蔬，感当尊酒念邻居。巢云尚累牵鸡犬，泛棹□无动鸟鱼。五月烟迷桐岭渡，兼旬烽断莞城书。三都正自如珠粟，桑里贫交草满庐。
鄱阳舟中寄仲木凯度
作者：张穆
朝代：清
体裁：古风

矫矫湖上山，岧岧不可攀。浮云幻其端，飞鸟时往还。念我平生友，忽忽越河关。愧此双飞翼，何得同长间。芦花白茫茫，秋风欲断肠。遐思终莫致，书成枕中藏。
酬客
作者：张穆
朝代：清
体裁：五言律诗

吾本罗浮鹤，孤飞东海东。宁随南翥马，不逐北来鸿。坐爱千年树，高如五尺童。乘轩亦何苦，随意水云中。
里门秋过有感
作者：张穆
朝代：清
体裁：七言绝句

狐狸昼处旧华居，恶木交衢不及锄。愁问居人懒垂手，长饥犹畏长官驱。
里门秋过有感
作者：张穆
朝代：清
体裁：七言绝句

里门枯草破垣齐，邻屋无烟白露低。社酒坛边思故老，莎鸡自咽路旁藜。
重登飞云巅
作者：张穆
朝代：清
体裁：七言绝句

青峰无恙鹤归来，东望蓬山每一杯。仙籁云深闻凤啸，惟看明月共登台。
重阳后二日同张离隐何不偕陈元孝陶苦子高望公林叔吾集梁芝五斋中
作者：张穆
朝代：清
体裁：七言律诗

西园月向九秋逢，素影先分海色空。幽径菊留元亮趣，闲堂尊上孔融风。霜侵宿鸟翻桐叶，香冷流萤掠桂丛。每感韶华侵短发，四愁歌罢对冥鸿。
钱塘泛月
作者：张穆
朝代：清
体裁：七言绝句

千峰欲夕紫霞催，碧水澄澄画舫回。箫鼓渐沉荷叶冷，胜情偏在月初来。
钱塘泛月
作者：张穆
朝代：清

西陵渡口草离离，城外杨花隔水吹。独向镜中横小艇，一钩明月钓清漪。银塘波冷芰花残，月上栏桡醉未还。一片水光人不见，梦随鸣鹤过孤山。
钱塘泛月·其一
作者：张穆
朝代：清
体裁：七言绝句

西陵渡口草离离，城外杨花隔水吹。独向镜中横小艇，一钩明月钓清漪。
钱塘泛月·其二
作者：张穆
朝代：清
体裁：七言绝句

银塘波冷芰花残，月上栏桡醉未还。一片水光人不见，梦随鸣鹤过孤山。
閒居
作者：张穆
朝代：清

堂前森竹荫衡茅，道向停居草已交。飞鸟近人衔落果，鸣蜩先气上轻梢。懒过慧远寻莲社，选梦寒山对石巢。自喜年来寡尘事，诗成犹倩老僧敲。西风飒飒柳条斜，新月林中影不遮。时有茗香供澹漠，略无文酒事豪华。僧来静带晴岚气，鹤梦常随绝岛霞。萝薜满扉花自老，兼旬无意出山家。夜凉花里一镫俱，寂有流萤入竹厨。座满绿文随蠹腹，帘垂疏柳代虾须。暗香澹发瓶莲静，斜影寒通壁月孤。嗒尔茫然动清啸，行从空里见真吾。
閒居·其一
作者：张穆
朝代：清
体裁：七言律诗

堂前森竹荫衡茅，道向停居草已交。飞鸟近人衔落果，鸣蜩先气上轻梢。懒过慧远寻莲社，选梦寒山对石巢。自喜年来寡尘事，诗成犹倩老僧敲。
閒居·其三
作者：张穆
朝代：清
体裁：七言律诗

夜凉花里一镫俱，寂有流萤入竹厨。座满绿文随蠹腹，帘垂疏柳代虾须。暗香澹发瓶莲静，斜影寒通壁月孤。嗒尔茫然动清啸，行从空里见真吾。
閒居·其二
作者：张穆
朝代：清
体裁：七言律诗

西风飒飒柳条斜，新月林中影不遮。时有茗香供澹漠，略无文酒事豪华。僧来静带晴岚气，鹤梦常随绝岛霞。萝薜满扉花自老，兼旬无意出山家。
闻罗曙云秋耕苦潦
作者：张穆
朝代：清

寒溪同浦月，十里隔秋看。诗忆穷偏细，愁应定后宽。水田时恐后，山气夜将寒。力食何多难，凄然咏素餐。暑气霪无廋，谁倾河汉流。思君驱特处，番上钓鱼舟。贫贱知同病，艰危在有秋。何能烟火计，终忆赤松游。
闻罗曙云秋耕苦潦·其一
作者：张穆
朝代：清
体裁：五言律诗

寒溪同浦月，十里隔秋看。诗忆穷偏细，愁应定后宽。水田时恐后，山气夜将寒。力食何多难，凄然咏素餐。
闻罗曙云秋耕苦潦·其二
作者：张穆
朝代：清
体裁：五言律诗

暑气霪无廋，谁倾河汉流。思君驱特处，番上钓鱼舟。贫贱知同病，艰危在有秋。何能烟火计，终忆赤松游。
闻罗曙云秋耕苦潦诗以慰之
作者：张穆
朝代：清
体裁：五言律诗

寒溪同浦月，十里隔秋看。诗意穷偏细，秋应定后宽。水田时恐晚，山气夜先寒。力食何多难，凄然念素飧。
闻罗澹峰先生登罗浮不获相从诗以致怀
作者：张穆
朝代：清

诚哉达不易，间亦世中稀。古道久不作，狂歌安与归。向平婚嫁未，康乐宦情微。此日风尘遍，谁同与世违。洞天久索寞，云霭空冥冥。仙客知忘我，群真自效灵。丹光嘘五色，神鸟见三青。云锁朱明路，迟君定不扃。
闻罗澹峰先生登罗浮不获相从诗以致怀·其一
作者：张穆
朝代：清
体裁：五言律诗

诚哉达不易，间亦世中稀。古道久不作，狂歌安与归。向平婚嫁未，康乐宦情微。此日风尘遍，谁同与世违。
闻罗澹峰先生登罗浮不获相从诗以致怀·其二
作者：张穆
朝代：清
体裁：五言律诗

洞天久索寞，云霭空冥冥。仙客知忘我，群真自效灵。丹光嘘五色，神鸟见三青。云锁朱明路，迟君定不扃。
闻茶山故宅复为贼燬
作者：张穆
朝代：清
体裁：七言律诗

家同萍梗定何时，空负柴桑掩柳丝。未雨拙鸠怜有妇，在阴鸣鹤已无儿。道从得丧知深浅，梦亦艰难出乱离。已向有生明幻影，求心时作牧牛词。
陈岱清先生相对十年所空以柔翰见知今年访余于东湖览卷见赠率尔奉答
作者：张穆
朝代：清
体裁：古风

铁桥道人家罗浮，少年放志淩沧洲。纵横宇宙觅知己，长啸不遇归山丘。石田不足浊醪醉，弄墨聊戏诸华骝。孙阳已杳谁复识，但取升斗疗贫忧。作诗或足寄胸臆，吐纳自爱烟云秋。残丝断壁人所弃，必欲惊世非本谋。十年尘土封素面，安有杵臼来清眸。君今爱才重风雅，所过里巷咸甄收。蓬蒿降节俯凭轼，一日伏枥能高头。年衰百事念已烬，感知惜别何能休。
陈晚卿过访东溪草堂
作者：张穆
朝代：清

爱余溪路好，野水称闲情。柳岸通鱼浦，桥烟隔古城。见稀寻老大，亲狎溯平生。与子无关世，天空鹤羽轻。一宿亦岂易，十年怜再过。乍惊松桂长，共慰鬓丝多。新月当琴酒，奇香出薜萝。吾生惟乐事，天地尚干戈。
陈晚卿过访东溪草堂·其一
作者：张穆
朝代：清
体裁：五言律诗

爱余溪路好，野水称闲情。柳岸通鱼浦，桥烟隔古城。见稀寻老大，亲狎溯平生。与子无关世，天空鹤羽轻。
陈晚卿过访东溪草堂·其二
作者：张穆
朝代：清
体裁：五言律诗

一宿亦岂易，十年怜再过。乍惊松桂长，共慰鬓丝多。新月当琴酒，奇香出薜萝。吾生惟乐事，天地尚干戈。
除夕徐将军幕度岁
作者：张穆
朝代：清
体裁：七言律诗

年年幕府重留宾，国干如云古帅臣。知己梦惟存范式，长鸣心竞托方歅。天寒更助高牙肃，帝泽先归细柳春。岁晚锦堂开绮宴，醉乡忘记未归人。
除夕雨
作者：张穆
朝代：清

连宵寒雨莽江浔，镫火家家夜漏沈。心气渐同秋鹤悴，行歌懒复疾虫吟。解难强索盘中曲，弹不成声壁上琴。却莫浪言归去乐，峥嵘岁事缓相侵。荦落江南老客星，那堪别怨倚空舲。春风吹鬓花如梦，江月陵寒雨易成。天上閧传司命醉，人间剩有屈原醒。年年好语浑难信，又听朝来贺岁声。
除夕雨·其一
作者：张穆
朝代：清
体裁：七言律诗

连宵寒雨莽江浔，镫火家家夜漏沈。心气渐同秋鹤悴，行歌懒复疾虫吟。解难强索盘中曲，弹不成声壁上琴。却莫浪言归去乐，峥嵘岁事缓相侵。
除夕雨·其二
作者：张穆
朝代：清
体裁：七言律诗

荦落江南老客星，那堪别怨倚空舲。春风吹鬓花如梦，江月陵寒雨易成。天上閧传司命醉，人间剩有屈原醒。年年好语浑难信，又听朝来贺岁声。
随园
作者：张穆
朝代：清
体裁：古风

木芙蓉发红艳艳，双湖澄湛秋波酽。老竹缘坡閟深邃，疏柳当轩展晴滟。危桥劣能通仄步，峨峨铺秀山平槛。一掬修岚泻入掌，酒杯浮动妆蛾敛。冻雨钱唐蔓草枯，园名苦被诗名占。乾嘉老辈风流歇，裙屐荒凉褒题滥。童痴喜述袁丝句，博涉颇嫌风力欠。名教狂澜倒未回，亭台兀抱颓唐憾。一龛镫火冷江濆，丛桂秋深黄月暗。招引游踪日日来，凫鹥狎熟忘昏垫。人间花月量难尽，到处云山足镌椠。出门东顾眼界彍，栖霞秋色横天堑。
雷江怀阿名
作者：张穆
朝代：清
体裁：五言律诗

别日留丹荔，辞家两月中。到门惟一水，叠嶂已千重。作字偷商母，能言似过翁。贫来当撇汝，匹马各西东。
雷江赠别朱子长
作者：张穆
朝代：清
体裁：五言律诗

别路数千里，孤城两月留。话深河汉倒，歌冷蓼蘋秋。好月愁分影，闲云各有游。乾坤多畏路，匹马向谁投。
雷江重过南山寺同何虬仲徐骏公
作者：张穆
朝代：清
体裁：五言律诗

小自成丘壑，川流绿到门。松森知寺古，雨散见山尊。野渡闻樵语，闲田逐鹿喧。山僧宜懒拙，终岁惜苔痕。
霍山古循之仙洞雷江东去数十里望之如奇云巫进隐居其下皆称泉石之胜诗以先订
作者：张穆
朝代：清

远峙看天半，奇云不易逢。幽闻无虎豹，翠欲滴芙蓉。气隐仙灵宅，秋藏野客踪。何时残暑尽，相待扣山钟。空负烟霞趣，名山此独疏。岂缘供眺咏，犹已寄清虚。仙路馀松桧，云潭近石闾。秋风便杖屦，先访辋川居。
霍山古循之仙洞雷江东去数十里望之如奇云巫进隐居其下皆称泉石之胜诗以先订·其一
作者：张穆
朝代：清
体裁：五言律诗

远峙看天半，奇云不易逢。幽闻无虎豹，翠欲滴芙蓉。气隐仙灵宅，秋藏野客踪。何时残暑尽，相待扣山钟。
霍山古循之仙洞雷江东去数十里望之如奇云巫进隐居其下皆称泉石之胜诗以先订·其二
作者：张穆
朝代：清
体裁：五言律诗

空负烟霞趣，名山此独疏。岂缘供眺咏，犹已寄清虚。仙路馀松桧，云潭近石闾。秋风便杖屦，先访辋川居。
题倦圃
作者：张穆
朝代：清

范蠡湖边地，先生柳畔庐。石林香接水，菌阁旧藏书。鹤返蒹葭老，衣存薜荔初。春风吹野梦，阑入即华胥。杨柳千重翠，幽轩隔水连。墨华亲试砚，绿绮每临泉。竹暗斜听雨，溪光远入烟。何时登览日，更上五湖船。东郭无人事，南邻有寺钟。小航穿竹去，深院落花封。浊路尘千尺，仙都水百重。夙生留隐地，不自种云松。
题倦圃·其一
作者：张穆
朝代：清
体裁：五言律诗

范蠡湖边地，先生柳畔庐。石林香接水，菌阁旧藏书。鹤返蒹葭老，衣存薜荔初。春风吹野梦，阑入即华胥。
题倦圃·其三
作者：张穆
朝代：清
体裁：五言律诗

东郭无人事，南邻有寺钟。小航穿竹去，深院落花封。浊路尘千尺，仙都水百重。夙生留隐地，不自种云松。
题倦圃·其二
作者：张穆
朝代：清
体裁：五言律诗

杨柳千重翠，幽轩隔水连。墨华亲试砚，绿绮每临泉。竹暗斜听雨，溪光远入烟。何时登览日，更上五湖船。
题八骏图卷
作者：张穆
朝代：清

穆王西返八龙空，留影犹能百代雄。身染瑶池五云色，至今毛鬣散秋风。天马豪闻绿耳名，谁能捉影见精英。今朝笑得逢良父，半幅鹅溪自解鸣。飙云掣电绝商量，赤焰奇姿夜有光。共爱青丝挽垂柳，莫教容易献昭王。桃花叱拨绝流归，所向何常有是蹄。贫道从来爱神骏，不知何事到天涯。杨柳青青草色幽，雄心阔向玉关秋。乾坤有限纵横画，迟尔华阳卸络头。
题八骏图卷·其一
作者：张穆
朝代：清
体裁：七言绝句

穆王西返八龙空，留影犹能百代雄。身染瑶池五云色，至今毛鬣散秋风。
题八骏图卷·其三
作者：张穆
朝代：清
体裁：七言绝句

飙云掣电绝商量，赤焰奇姿夜有光。共爱青丝挽垂柳，莫教容易献昭王。
题八骏图卷·其二
作者：张穆
朝代：清
体裁：七言绝句

天马豪闻绿耳名，谁能捉影见精英。今朝笑得逢良父，半幅鹅溪自解鸣。
题八骏图卷·其五
作者：张穆
朝代：清
体裁：七言绝句

杨柳青青草色幽，雄心阔向玉关秋。乾坤有限纵横画，迟尔华阳卸络头。
题八骏图卷·其四
作者：张穆
朝代：清
体裁：七言绝句

桃花叱拨绝流归，所向何常有是蹄。贫道从来爱神骏，不知何事到天涯。
题水仙赠张禹公
作者：张穆
朝代：清
体裁：七言绝句

灵根岂合红尘客，何处相逢忆未亲。遮莫蓬瀛曾一见，神山秋水少真人。
题温泉
作者：张穆
朝代：清

大壑包元气，严冬不改寒。奇难供茗盌，清不受鱼竿。玄酒飞花酿，灵源怪石攒。谁能抱幽尚，长与静观澜。
题温泉
作者：张穆
朝代：清
体裁：五言律诗

大壑包元气，严冬不改寒。奇难供茗碗，清不受鱼竿。玄酒飞花酿，灵源怪石攒。谁能抱幽尚，长与静观澜。
题画竹
作者：张穆
朝代：清
体裁：七言绝句

谁拂鹅溪写数枝，湘江秋水使人思。疑真疑梦都非定，恍见空阶月冷时。
题画马
作者：张穆
朝代：清
体裁：古风

争言龙种形神异，千里犹疑一日迟。聊写风沙开万里，恐无天马为人骑。
题画鹤
作者：张穆
朝代：清
体裁：七言绝句

碧天黄鹤向东游，下见苍苍有九洲。矫翼蓬山觅俦侣，人间尘满不应留。
饮浦江张锦石园林
作者：张穆
朝代：清
体裁：七言律诗

主人幽圃岂尘寰，流水当门白日间。红药有心春易老，绿杨无力燕初还。鸣琴竹里鱼听沼，劝酒花前月满山。万里不须愁潦倒，相违同是越乡关。
鳞山秋思
作者：张穆
朝代：清
体裁：七言律诗

山馆初寒陨夜霜，径边残菊剩丹黄。石塘鱼躣欢明月，水槛鸦啼眷白杨。一壑已甘贫亦足，故园翻是老难忘。千峰路邈寻津寡，小洞三珠只自芳。
鸣鸡赤
作者：张穆
朝代：清
体裁：七言绝句

短小雄如欲斗鸡，常随醉里夜冲泥。少年场上争驱罢，空剩金鸡忆晓嘶。
鹤
作者：张穆
朝代：清
体裁：七言绝句

竹坞轻风振唳清，水明天旷足闲情。园林空爱怜毛羽，万里秋心为汝生。
黄冈道上
作者：张穆
朝代：清
体裁：七言绝句

闲塘九月雨潇潇，清浅残荷曲木桥。一派烟光思无限，好裁秋水上轻绡。
黄州避暑弘化庵
作者：张穆
朝代：清
体裁：七言律诗

日长花暖锦离离，地僻参馀为启帏。信有玄琰听怪石，惭无佳句答黄鹂。烟消弱柳眠初起，雨过长松暑欲移。自笑无心类鸿鹄，浪留孤迹到天涯。
龙川元夜饮褚邑令衙斋
作者：张穆
朝代：清

一朝朔气误南来，皎雪如珠散舞台。帘幕为开留瑞色，玉笙金管逗春回。南天白首不闻冰，乍见鳌山雪万层。犹恐梦中看易失，满堂红袖上宫灯。
龙川元夜饮褚邑令衙斋·其一
作者：张穆
朝代：清
体裁：七言绝句

一朝朔气误南来，皎雪如珠散舞台。帘幕为开留瑞色，玉笙金管逗春回。
龙川元夜饮褚邑令衙斋·其二
作者：张穆
朝代：清
体裁：七言绝句

南天白首不闻冰，乍见鳌山雪万层。犹恐梦中看易失，满堂红袖上宫灯。
龙川水际有石人擐甲雄峙称石将军诗以表之
作者：张穆
朝代：清
体裁：五言律诗

宇宙既同立，身名俱不磷。军容先造物，威武若无人。金锁清霜故，沉枪绿藓新。功成不受赏，海外有逋臣。
龙渊放龟
作者：张穆
朝代：清
体裁：古风

神物安所处，固知非凡喧。具仅方寸质，顾视灵气存。静观万物性，有志安可樊。北山高千仞，滀泄无尽源。携之入众壑，独此纷潺湲。菖蒲碧茸茸，奇瀑相飞翻。龟动怀袖中，欲语不得言。心知意有在，纵之情所敦。仆子痴顾惜，追叹不复援。浮沉下喷薄，矫首若弗谖。相期荷叶上，莫重一时恩。
不寐
作者：张端亮
朝代：清

乡思浓于酒，倾来讵易乾。坐驰千里短，愁结一宵难。晚叶吟风细，秋砧捣夜寒。不知天上月，今夜为谁圆。
瓦角村山路见奇石
作者：张端亮
朝代：清

娲鼎何年泼余汁，化作狰狰神虎立。风雷一啸破溟濛，山鬼野狐应夜泣。耸肩侧视几回痴，百窍玲珑琢削奇。玉裂冰纹苔绣铁，祗留皴法米家知。高呼石丈石无语，石若有情应共吐。何事空山老岁华，暮迎秋月朝秋雨。爱而不忍便弃捐，以手拍之声铿然。谁信神奇有如此，故令冷落伴荒烟。我不能谈经令汝头自点，又不能大袖纳汝避俗眼。振袍且下深深拜，从此相思知不浅。
赠张汉冲先生村居
作者：张端亮
朝代：清

白发先朝客，丹丘处士家。修筠屯古翠，浅水籀回沙。箧启留侯帙，帆收客使槎。一从高卧稳，梦老亦松霞。
西园即事
作者：张端诚
朝代：清

端居人迹少，槛外日初长。春雨不成点，桃花红过樯。闲云停作片，虚室静生香。自笑从前拙，轮蹄为底忙。
大梁城东南吊信陵君墓
作者：张笃庆
朝代：清

邯郸应与赋同袍，公子翩翩气自豪。不少衣冠归赵胜，谁将戈甲走蒙骜？大梁上客挥孤剑，卧内兵符胜《六韬》。今日九京良可作，愧无杯酒奠蓬蒿。
宋赵千里海天落照图
作者：张笃庆
朝代：清

南渡以后推丹青，入妙首数天水生。光尧皇帝重毫素，集英殿里挥御屏。赏赐一时颁内府，珊瑚碧玉黄金缯。云麾将军有遗响，夏圭马远同驰声。怪石盘绘世所贵，浮峦暖翠千人惊。零纨断素久磨灭，譬如孤鹤遗修翎。今兹之图何处得，海天落照临蓬瀛。苍茫岛屿在云际，居然蜃市纷纵横。贝阙琼楼互隐现，溟渤浩荡朝玉京。金芝瑶草安可数，时有仙侣飘华缨。方壶员峤生笔底，又如霞起连赤城。鲸涛赑屃走寸腕，依稀喷沫蛟龙腥。手招徐福呼不起，三山缥缈开金庭。海堧洲渚势迢递，芥舟叶叶飞晴蜓。碧岚翠霭千万叠，画工得勿劳经营。一峰忽起冠云杪，遥睇众岭犹列星。空斋卧游到悬圃，便欲击汰还扬舲。琉璃万顷海烟灭，濯锦锦江如练明。枕碧亭边启缃箧，耳畔但觉天风鸣。隅庭落日杳无际，搔首海天何限情。
忆旧
作者：张笃庆
朝代：清

广寒宫里盼飞仙，月色溶溶玉有烟。半臂偏怜宋学士，晓风争唱柳屯田。落花无语归春水，弱絮多情上酒船。听罢筵前《啰唝曲》，不须更忆《想夫怜》。
悼亡二首
作者：张笃庆
朝代：清

当时和泪织璇玑，零落惟馀旧锦机。明月妆楼人寂寂，海棠庭院雨霏霏。葳蕤不闭黄金锁，刀尺空裁白苎衣。根杀春来双燕子，画梁同宿不同归。泠泠锦瑟向谁弹，曲里潇湘雁影寒。一任繁花自开落，从教明月下阑干。云封贝带香犹在，雨湿胭脂露未干。寂寂空庭孤坐处，何人对案劝加餐？
悼亡二首·其一
作者：张笃庆
朝代：清

当时和泪织璇玑，零落惟馀旧锦机。明月妆楼人寂寂，海棠庭院雨霏霏。葳蕤不闭黄金锁，刀尺空裁白苎衣。根杀春来双燕子，画梁同宿不同归。
悼亡二首·其二
作者：张笃庆
朝代：清

泠泠锦瑟向谁弹，曲里潇湘雁影寒。一任繁花自开落，从教明月下阑干。云封贝带香犹在，雨湿胭脂露未干。寂寂空庭孤坐处，何人对案劝加餐？
明季咏史十三首
作者：张笃庆
朝代：清

倦勤当日说神宗，高卧深严秘九重。玉辇经时登汉阙，鸾章隔岁下尧封。千官补缺虚龙衮，四海军储废大农。纵使养痈终必溃，乾坤无恙且从容。盈庭谠议积封章，宗嗣常深未雨防。鹤禁无人瞻少海，龙漦有衅在昭阳。汉高终不私如意，窦后由来爱孝王。辛苦江南王相国，重来北阙定储皇。蜀洛当年党议多，分曹日日竞风波。顾厨品藻矜名字，牛李升沉密网罗。私忿漫劳登白简，浊流真欲弃黄河。堪嗟此辈争门户，国是调停奈若何！敕使当年出未央，纷纷矿税采诸方。山川绝少金银气，诛敛何殊花石纲。一任竖貂盘社鼠，谁将盐铁议弘羊？可怜国脉从兹丧，浪说朱提入太仓。遗诏何曾立九嫔，汉家倾国李夫人。龙髯此日方长痛，鹤御经时未即真。长信宫中犹却辇，朝元殿上已批鳞。深心终是资元老，免使垂帘溷紫宸。雕镂嘻戏擅嘉皇，妇寺相连说赵张。北寺狱成倾俊乂，西园例在鬻冠裳。清流白马空朝右，墨绶青衫去庙廊。郭泰当时忧殄瘁，汉家十叶已沦亡。同文黑狱少完肤，妖焰熏天万事诬。酷吏凭添沉命法，奇刑尽隶执金吾。勾陈天远浮云蔽，贯索星明正气孤。翻借封疆成铁案，谁怜道济血模糊！思陵苛察误宸聪，国计周章践祚中。高栋已看倾大厦，神奸转复认孤忠。论兵轇轕终无定，驭将宽严失至公。独有俭勤关睿虑，年年水旱瘁深宫。赤眉分道乱中原，海内征输怨正繁。天子常虚大盈库，军储折入小黄门。伤心陵墓樵苏尽，回首乾坤战气昏。赖有范倪诸节烈，犹能一死答君恩。潼关不守竟仓皇，遗恨中涓促丧亡。骁贼直闻趋洛下，行营又见溃河阳。将军力战捐躯脰，竖子迎降类犬羊。从此三关似刳竹，谁人决策守金汤？铜蹄谁见下襄阳，坐致鲸鲵入未央。秘殿遗音怜赤子，大荒披发诉高皇。九原龙剑沉王气，三月乌号哭国殇。死难纷纭酬养士，由来义烈重纲常。坐使神州竟陆沉，秋江百丈莫言深。南迁不少黄潜善，留守空为宗汝霖。下濑将军窥故国，太行忠义感雄心。望仙阁里千回醉，只是难忘《玉树》音。羽书百道起黄尘，一马临江入紫宸。国耻不言教战士，时危亟欲选才人。空馀跋扈桓宣武，岂有勤王温太真。燕雀巢堂朝夕计，延秋门外走踆踆。
明季咏史十三首·其一
作者：张笃庆
朝代：清

倦勤当日说神宗，高卧深严秘九重。玉辇经时登汉阙，鸾章隔岁下尧封。千官补缺虚龙衮，四海军储废大农。纵使养痈终必溃，乾坤无恙且从容。
明季咏史十三首·其七
作者：张笃庆
朝代：清

同文黑狱少完肤，妖焰熏天万事诬。酷吏凭添沉命法，奇刑尽隶执金吾。勾陈天远浮云蔽，贯索星明正气孤。翻借封疆成铁案，谁怜道济血模糊！
明季咏史十三首·其三
作者：张笃庆
朝代：清

蜀洛当年党议多，分曹日日竞风波。顾厨品藻矜名字，牛李升沉密网罗。私忿漫劳登白简，浊流真欲弃黄河。堪嗟此辈争门户，国是调停奈若何！
明季咏史十三首·其九
作者：张笃庆
朝代：清

赤眉分道乱中原，海内征输怨正繁。天子常虚大盈库，军储折入小黄门。伤心陵墓樵苏尽，回首乾坤战气昏。赖有范倪诸节烈，犹能一死答君恩。
明季咏史十三首·其二
作者：张笃庆
朝代：清

盈庭谠议积封章，宗嗣常深未雨防。鹤禁无人瞻少海，龙漦有衅在昭阳。汉高终不私如意，窦后由来爱孝王。辛苦江南王相国，重来北阙定储皇。
明季咏史十三首·其五
作者：张笃庆
朝代：清

遗诏何曾立九嫔，汉家倾国李夫人。龙髯此日方长痛，鹤御经时未即真。长信宫中犹却辇，朝元殿上已批鳞。深心终是资元老，免使垂帘溷紫宸。
明季咏史十三首·其八
作者：张笃庆
朝代：清

思陵苛察误宸聪，国计周章践祚中。高栋已看倾大厦，神奸转复认孤忠。论兵轇轕终无定，驭将宽严失至公。独有俭勤关睿虑，年年水旱瘁深宫。
明季咏史十三首·其六
作者：张笃庆
朝代：清

雕镂嘻戏擅嘉皇，妇寺相连说赵张。北寺狱成倾俊乂，西园例在鬻冠裳。清流白马空朝右，墨绶青衫去庙廊。郭泰当时忧殄瘁，汉家十叶已沦亡。
明季咏史十三首·其十
作者：张笃庆
朝代：清

潼关不守竟仓皇，遗恨中涓促丧亡。骁贼直闻趋洛下，行营又见溃河阳。将军力战捐躯脰，竖子迎降类犬羊。从此三关似刳竹，谁人决策守金汤？
明季咏史十三首·其十一
作者：张笃庆
朝代：清

铜蹄谁见下襄阳，坐致鲸鲵入未央。秘殿遗音怜赤子，大荒披发诉高皇。九原龙剑沉王气，三月乌号哭国殇。死难纷纭酬养士，由来义烈重纲常。
明季咏史十三首·其十三
作者：张笃庆
朝代：清

羽书百道起黄尘，一马临江入紫宸。国耻不言教战士，时危亟欲选才人。空馀跋扈桓宣武，岂有勤王温太真。燕雀巢堂朝夕计，延秋门外走踆踆。
明季咏史十三首·其十二
作者：张笃庆
朝代：清

坐使神州竟陆沉，秋江百丈莫言深。南迁不少黄潜善，留守空为宗汝霖。下濑将军窥故国，太行忠义感雄心。望仙阁里千回醉，只是难忘《玉树》音。
明季咏史十三首·其四
作者：张笃庆
朝代：清

敕使当年出未央，纷纷矿税采诸方。山川绝少金银气，诛敛何殊花石纲。一任竖貂盘社鼠，谁将盐铁议弘羊？可怜国脉从兹丧，浪说朱提入太仓。
杖头钱
作者：张笃庆
朝代：清

富莫富于杖头钱，贫莫贫于严道之铜山。铜山铸钱万万千，到头不得名一钱。杖头百钱真我有，取自杖头且沽酒。今日百钱今日醉，得钱沽酒常酣睡。君不见何曾一日食万钱，便欲下箸心茫然。洛阳离乱救不得，纵饶沽酒无颜色。眼看荆棘埋铜驼，钱乎钱乎奈若何？
碧城
作者：张笃庆
朝代：清

王母西来晓露浓，碧城隐隐月溶溶。云中悬圃三千里，天畔琼楼十二重。手种桃花多岁月，自寻瑶草饲鸾龙。双成已到人间否，海水枯时定一逢。
秋叶
作者：张笃庆
朝代：清

摇落怀人万木丹，何堪青女怨凋残。碧梧院落银床静，红桕桥头玉露寒。南浦半林随逝水，西风一夜满长安。汉宫莫听《哀蝉曲》，阵阵清霜下井栏。
述怀
作者：张笃庆
朝代：清

天外层城近日边，芙蓉为苑玉为田。梦回琼岛三千里，心逐云和廿五弦。薜荔风高悲楚客，蒹葭霜落对秦川。生憎绿鬓人将老，犹抱遗经亦可怜。
邓艾庙
作者：张笃庆
朝代：清

奇兵未厄一丸泥，绵竹悬军万仞梯。奄忽当涂更典午，翻嫌多事邓征西。
邢太保玠征倭所赐上方剑歌
作者：张笃庆
朝代：清

征倭复征倭，上将威已削。属国乞皇灵，出师赋六月。援辽二十四将军，荀彘楼船未策勋。倭奴十万陆梁甚，萨水回戈崩阵云。何人谬作求成计，临淮小侯下天际。紫泥封拜功不成，节旄辱国翻为戾。太保登坛大出兵，黄扉授钺定专征。羽林健儿三十万，黏蝉平壤纷纵横。赫赫天威自相假，骠骑将军大司马。玉铗神光领尚方，星文照耀从天下。期净幺么溟海滨，谁知小丑肆尘氛。终然衄刃句骊地，败绩仍将露布闻。赐剑英锋更何在，那堪大旆归东海。双龙惭愧返延津，湛卢赤土韬光彩。朗咏诗人宝剑篇，丰城非复斗牛边。朅来雷焕久已死，留与吾家张茂先。匣中隐隐白虹灭，黯黮无灵三尺铁。莫将神物遗子孙，厖凉冬杀悲金玦。
野人
作者：张笃庆
朝代：清

野人疏懒惯，门巷废将迎。骤雨溪声近，新晴树色明。牛羊识村路，鸡犬傍柴荆。除却催租吏，寻常莫浪惊。
鹦鹉洲哀辞
作者：张笃庆
朝代：清

炎精灭，龙为鼠。群雄嚣，烈士忤。怀刺独行遍九州，谁其识者孔文举。荐士既不成，翻与死为伍。邺下小儿竞学语，许昌庸奴安足数，监厨借面良堪侮。祢生祢生气如虎，渔阳按节三挝鼓。岑牟单绞目无睹，睥睨阿瞒相尔汝。借刀杀人向荆浦，江夏豺狼曰黄祖。当筵落笔赋《鹦鹉》，生平谩骂膺砧俎。不可一世横千古，乾坤局蹐归黄土。芳洲何苍苍！衰草何茫茫！为君一招魂，魂兮归故乡。楚国山川兰蕙芳，江声浩宕风悲凉。风悲凉，芳洲涸，乘白云兮驾黄鹤。嗟嗟百鸷鸟，不如一雕鹗。衰世举足妖氛恶，至今血照晴川阁。
桐西
作者：张符升
朝代：清

十年不记桐西路，瘦马间吟入莽苍。几叶破帆随短岸，数株残柳曳新霜。田园芜尽门犹设，骨肉情多语易长。尘坌劳人来又去，竹窗尊酒两茫茫。
秋日蒹葭庄漫赋
作者：张符升
朝代：清

九月霜初飞，清光下寒叶。天迥蠲俗氛，秋山青见骨。微风吹林端，蒲苇声猎猎。迢迢远水明，隐隐虚舟涉。自分尘缘疏，渺与外人接。
城南
作者：张篯
朝代：清

西塘客竟去，草树响飕飕。箫鼓前村赛，烟霞何处楼。风飘秋社燕，月泻晚溪鸥。野色携归案，诗情挂倦眸。
晚至邯郸偶成
作者：张篯
朝代：清

薄暮归途急，朱霞傍客飞。众山连雾伏，独鸟送烟归。暝色入红树，风痕生翠微。丛台遗迹在，千载竟斜晖。
调任长安过灞桥
作者：张篯
朝代：清

年年折柳灞桥过，风雪征鞍句漫哦。管领春光看此度，棠阴可比柳阴多。闻道长安不易居，折腰元亮意何如。送迎忙似桥边柳，莫笑邮亭绿影疏。
调任长安过灞桥·其一
作者：张篯
朝代：清

年年折柳灞桥过，风雪征鞍句漫哦。管领春光看此度，棠阴可比柳阴多。
调任长安过灞桥·其二
作者：张篯
朝代：清

闻道长安不易居，折腰元亮意何如。送迎忙似桥边柳，莫笑邮亭绿影疏。
七夕怀武林诸姊妹
作者：张粲
朝代：清

乌鹊桥边夜渡秋，穿针记共上高楼。那知万里银河水，泻入南天尽是愁。
信至
作者：张粲
朝代：清

门前綦履迹，閤外笑谈声。怪得银釭里，镫花夜夜生。
对镜忆冰绡姊
作者：张粲
朝代：清

昔年誊绣对青江，倚槛回看玉一双。今日镜中惟瘦影，含情不忍向寒窗。
小梅花·怀范雒仙
作者：张粲
朝代：清

秦淮曲。香丛宿。华笙吹彻莲筹促。小軿车。玉钩斜。乳莺雏燕，啼上合欢花。仙姝一向蓬山谪。兰梦依稀烟雁隔。守空房。思茫茫。韶州方褥，冷叠象牙床。
弄箫
作者：张粲
朝代：清

小栏閒品玉参差，偷眼娇花绽几枝。曲罢巡檐聊骋望，秦楼烟雨正迷离。
感恩多·送漱雪夫子
作者：张粲
朝代：清

捧卮河畔立。草软斑骓急。问郎几日归。月圆时。堤上轻绵吹屑，拂征衣。拂征衣。须信侬心，绊郎如柳丝。
晚春
作者：张粲
朝代：清

春事阑珊镇日阴，客中消息断肠吟，妾心正似桥头柳，不遇东风恨不深。
梦秦淮别业
作者：张粲
朝代：清

曾登快阁看娇红，转眼春光入梦中。安得翩跹同燕子，随风吹过大江东。
楼居偶成
作者：张粲
朝代：清

一竿晴旭上帘钩，点点寒山翠入楼。多病懒裁鹦鹉赋，薄寒初御鹔鹴裘。香浮竹叶杯中影，声彻梅花笛里秋。平楚苍茫惊欲雪，澹烟如织迥生愁。
舟中立秋
作者：张粲
朝代：清

金井梧桐坠，轻寒渐中人。妾心如落叶，回首惜青春。
虞美人·悼范雒仙
作者：张粲
朝代：清

凄凉旧恨知多少。极目烟云渺。小楼无事理残编。恰得伤心情句、使人怜。霞笺锦字犹如昔。泪洒芭蕉湿。问君何故早游仙。想是玉楼有召、咏香奁。
闻邻家抚筝
作者：张粲
朝代：清

谁家银甲弄春阴，弦上深情指下生。弹到断肠浑不住，应怜漂泊在京城。
卜算子慢·得客中信
作者：张素
朝代：清

池莲已谢，篱菊又残，正念远人天际。塞雁南来，带得一封书至，且先看、两个平安字。欲慰我、离愁万种，谁知翻触愁起。廿载蚕丛寄。总浪负年华，薄名微利。急整归鞭，鬓发料非昔矣。怎而今、不把瓜期记。越看那、红笺细楷，觉心情如醉。
念奴娇·送外北上
作者：张素
朝代：清

别离谁惯，况正当春暮、凄凄风雨。既酌金尊须痛饮，莫絮伤心软语。柳拂津亭，花飘山店，珍重长安路。妇虽非健，学持今日门户。就是白首慈亲，双双黄日，君漫回头顾。纵为家贫希斗粟，须识折腰非慕。凤诰诚荣，鹿车亦乐，但望归无阻。试听林外，子规啼血方苦。
水调歌头·侍家大人之台湾任渡海作
作者：张素
朝代：清

极目滔滔也，怒浪拍长天。扁舟直破重溟，身世共茫然。腾起龙宫光怪，现出蜃楼变幻，日月浴双丸。回首大江渡，更觉姿奇观。兰闺里，盈盈女，怯惊湍。问谁似我帆底，巨浸纳胸宽。但愿高堂百岁，安稳风波宦海，常此住来便。瀛岛倘能至，还欲访真仙。
苏幕遮·对雪
作者：张素
朝代：清

冻云浓，寒雾起。万片鹅毛，堆积空庭里。玉树玲珑摇冷砌。今夜啼乌，怎样枝头寄。画帘垂，朱户闭。独自围炉，遥想人天际。季子貂裘应已敝。叮嘱琼花，莫洒南来骑。
贺新郎·读荫嘉弟乐圃吟钞
作者：张素
朝代：清

我与君同气，却缘何、生花好笔，不能相似。大抵两间灵秀毓，男子原多女子。何况又、穿经穴史。一卷吟钞窗下读，洵清才、绣虎雕龙丽。心敬服，砚焚矣。自来极盛难为继。昔吾叔、高歌白雪，振声当世。再赴公车悲旅卒，鹊起何期弱弟。想跨灶、泉台心喜。但愿早蒙稽古力，赋清平、直到龙楼里。方慰得，女媭意。
鹊桥仙·七夕
作者：张素
朝代：清

冰轮半吐，彩云层捲。说会双星巧节。倘无灵鹊驾仙桥，怎样渡、银河空阔。庭陈瓜果，楼穿针线。早又更残漏歇。人间天上事相同，总不出、欢娱离别。
鹧鸪天·怀远
作者：张素
朝代：清

病起楼头月影低。天寒风急雁声稀。可怜妾似黄花瘦，不见人从白帝归。千里隔，两心知。料因途远故迟回。素猿切莫山头叫，歧路愁添客子悲。
菩萨蛮
作者：张素秋
朝代：清

风前别泪淹红袖。秋来人比黄花瘦。几日过重阳，离人易断肠。暮云空漾碧。征雁飞鸣急。何处寄相思，长亭柳万丝。
晤钱鉴涛
作者：张紫文
朝代：清

乱世身还在，遐方子再过。几年收涕泪，此日话关河。黔楚三生梦，悲欢一曲歌。肯来昆水上，相共老渔蓑。
寿王一如先生七十，即次其自寿诗韵二首
作者：张紫澜
朝代：清

顷刻文成著手春，最高人处是精神。寝须鱼跃多忘倦，窗喜鸡谈半出新。地幸东山逢胜友，天教南极现仙身。莫言荏苒今非昔，依旧如虹吐气伸。风光和煦物皆春，夙荷青垂契合神。避寇经年离别久，还乡话旧往来新。翁真矍铄人中瑞，世羡希夷物外身。自问不堪貂尾续，命承知己愿同伸。
寿王一如先生七十，即次其自寿诗韵二首·其二
作者：张紫澜
朝代：清

风光和煦物皆春，夙荷青垂契合神。避寇经年离别久，还乡话旧往来新。翁真矍铄人中瑞，世羡希夷物外身。自问不堪貂尾续，命承知己愿同伸。
愁倚栏令·和程正伯韵寿王一如先生七十，即次其自寿诗韵二首·其一
作者：张紫澜
朝代：清
体裁：七言律诗

顷刻文成著手春，最高人处是精神。寝须鱼跃多忘倦，窗喜鸡谈半出新。地幸东山逢胜友，天教南极现仙身。莫言荏苒今非昔，依旧如虹吐气伸。
秋日杂感
作者：张綦毋
朝代：清

夜长不能寐，起坐天未明。众星何历历，月落参半横。凉风飒然至，摵摵堕叶声。喟然发长叹，伫立以屏营。感此时序变，慨与忧内并。念我蒲柳姿，岂任霜露更。沧海无回波，昼日易西倾。人生苦役役，白首俄已成。空怀千载上，但蕲后世名。平原极目望，木落霜天高。四山猎火红，百兽争窜逃。短后驰骏马，射虎南山坳。雕弓掣电开，矢发如风猋。狐兔尽何益，无为多杀烧。取彼中山狼，归来充我疱。
秋日杂感·其一
作者：张綦毋
朝代：清

夜长不能寐，起坐天未明。众星何历历，月落参半横。凉风飒然至，摵摵堕叶声。喟然发长叹，伫立以屏营。感此时序变，慨与忧内并。念我蒲柳姿，岂任霜露更。沧海无回波，昼日易西倾。人生苦役役，白首俄已成。空怀千载上，但蕲后世名。
秋日杂感·其二
作者：张綦毋
朝代：清

平原极目望，木落霜天高。四山猎火红，百兽争窜逃。短后驰骏马，射虎南山坳。雕弓掣电开，矢发如风猋。狐兔尽何益，无为多杀烧。取彼中山狼，归来充我疱。
泉州府学署联
作者：张繁露
朝代：清
体裁：联

座有春风官不冷；门多寒士道弥尊。
寒月
作者：张纨英
朝代：清

天迥月初上，沈烟一径深。峭寒凝远岫，冷彩浸空林。篱竹无清影，江梅共素心。莫嫌风景异，好为洗尘襟。
疏影
作者：张纨英
朝代：清

琐窗清冷。有数枝绰约，低傍妆镜。素靥盈盈，越样玲珑，嫣红怎许相并。冰魂算与琼楼远，忍便入、等闲花径。到夜阑、明月飞来，帘底暗窥纤影。还记当时憔悴，翠鬟愁不整，尘梦初醒。故国云迷，洛水依然，幽恨诉将谁省。珊珊休忆凌波步，怕前度、佩环难认。尽深深、银蒜低垂，不管晓来风劲。
疏影
作者：张纨英
朝代：清

素秋凉迥。记绿莎洲畔，窥见妆靓。避却春红，占了秋风，亭亭独耐凄冷。澄江九曲波如练，经几度、月昏云暝。蓦西风、吹断冰魂，荡却一痕香影。谁洒灵芸红泪，素绡点染处，愁恨都凝。梦里盈盈，笑靥归来，可认旧时青镜。江南回首空惆怅，休更问、断蓬浮梗。只寻他、空外幽香，消我一生酸哽。
读纬青姊遗稿
作者：张纨英
朝代：清

浮生若流水，死别忽经年。泪眼惊秋早，离魂有梦牵。鹤飞华表月，花落夕阳天。此日西窗下，空馀咏絮篇。
高阳台·见《常州词录》
作者：张纨英
朝代：清

云护帘栊，霞烘庭院，一枝独倚斜曛。净洗铅华，西风展尽愁痕。幽怀只有姮娥识，傍琼台、避却芳尘。笑东风、花信频番，误了春人。玉楼好伴难重省，剩疏桐夜月，衰草重门。此日相看，休辞频倒清樽。碧阑干外秋如梦，有幽香、飞上罗巾。愿年年、把酒疏篱，伴我黄昏。
京口怀古
作者：张纪
朝代：清
体裁：七言绝句

江抱青山鸟势斜，万家城郭照残霞。南朝多少繁华梦，只有当年夜合花。
次牧《翁六月七日迎河东君于云间喜而有述》诗
作者：张纪
朝代：清

溅裳一水自悠悠，绣幰先期乌鹊愁。诗里妆催时逗靥，灯前扇却半回头。桃源客到因闻犬，星渚槎间欲饮牛。最是尘间难值候，荷风桂露木兰舟。咫尺蓝桥阿母家，崎岖何必玉京赊。银屏待月听琼瑟，金犊迎风起钿车。纤手拥深通德髻，短笺烘暖浣溪霞。当筵欲问新裁柳，看取春来扑面花。
次牧《翁六月七日迎河东君于云间喜而有述》诗·其一
作者：张纪
朝代：清

溅裳一水自悠悠，绣幰先期乌鹊愁。诗里妆催时逗靥，灯前扇却半回头。桃源客到因闻犬，星渚槎间欲饮牛。最是尘间难值候，荷风桂露木兰舟。
次牧《翁六月七日迎河东君于云间喜而有述》诗·其二
作者：张纪
朝代：清

咫尺蓝桥阿母家，崎岖何必玉京赊。银屏待月听琼瑟，金犊迎风起钿车。纤手拥深通德髻，短笺烘暖浣溪霞。当筵欲问新裁柳，看取春来扑面花。
江村春望
作者：张纪
朝代：清
体裁：七言律诗

春风烂漫绕天涯，曳杖江村揽物华。身在故乡仍是客，心从安处即为家。贫来生计号寒鸟，病后居诸赴壑蛇。更得几年还健在，青门常种邵平瓜。
夜坐寄友
作者：张纯
朝代：清
体裁：五言律诗

万木含秋赖，虚堂卧独迟。美人隔秋水，明月共相思。作客竟何补，著书空尔为。来朝理筇竹，好订白云期。
将抵巢县舟中作
作者：张纯
朝代：清
体裁：五言律诗

村村布谷啼，岸岸柳花飞。正爱雨芳歇，不知春已归。晓烟迷荻渚，新水上苔矶。渐觉牛山近，长歌指翠微。
登{山考}{山考}山
作者：张纶翰
朝代：清

峭壁凌霄拥翠屏，攀藤援石度岩扃。云迷洞口猿高卧，泉响山腰鹤静听。六皖江吞湖水白，九华峰接海门青。登临不觉天将晚，隐隐疏林挂暮星。
寄怀孟缇姊京师
作者：张纶英
朝代：清

朝瞻出岫云，日暮不归山。昔我送君行，一去会面难。道路既阻修，人事日益艰。悠悠楚江远，渺渺燕云寒。抚兹五中裂，念往恻肺肝。昔别十六载，契阔意回环。相逢未经岁，握手不尽欢。骊歌促遵道，泣涕如汍澜。感姊视我厚，霜鬓孩提看。勖我抚孤儿，辛勤答重泉。如何舍我去，寤寐无时安。寒燠莫我顾，疴痒孰与言。尺书千里来，谆谆教愚顽。洗心涤烦虑，铭此金石篇。君如青松枝，劲质含清妍。我如拔心草，摇落愁霜天。安得凌长风，送我至君前。相依共辰夕，庶慰迟暮年。
杂诗
作者：张纶英
朝代：清

寒暄倏代序，日月递盈缺。黄鸟鸣北林，芳华恣欣悦。暄飙荡愁心，轻霜变华发。南园桃李树，累累多结实。嗟我兰蕙花，芳馨坐销歇。涉江复何慕，揽佩不忍结。百草非不芳，庭树日萧瑟。感物增惋伤，沈忧转凄咽。
江行杂感
作者：张纶英
朝代：清

挂帆忽千里，小艇放中流。碧月吴天梦，青山楚客愁。烟波摇暝色，佳节入孤舟。无限沧桑感，飘飘羡白鸥。
署斋卉物诗
作者：张纶英
朝代：清

治乱有常理，患气百年结。跳梁起群凶，蔓衍来百粤。战斗经五载，行省三得失。锋镝幸已远，黎庶思家室。荒城辟蒿莱，炊烟渐稠密。官衙竞修缮，土木兴不日。此署亦告成，朴素屏丹漆。中庭不盈亩，草木纷罗列。我来播迁馀，及此芳春节。三叹感废兴，殷忧有时毕。堂西馀隙地，白骨掩榛荆。开池贮流水，画地通沟塍。闭门学农圃，寄意怀躬耕。惜哉泉石志，羁绁伤簪缨。名山无静境，波涛方沸腾。一村得巢柯，聊慰达士情。不见中泽鸿，铩羽徒哀鸣。五岳起方寸，烟霞积胸襟。高怀多佳觏，奚必求山林。积石写青山，磊落亦崎嵚。割削擅化工，幽灵生妙心。以兹育群才，巨细咸足任。以兹参物理，取舍成升沈。渊衷宁可量，小叩识元音。愿贞构缔怀，良图古所钦。寒沼拓庭宇，开轩缅清旷。桃梅三两珠，花开俨相向。移根自山中，迁地气能畅。傥有故土怀，临风或惆怅。疏篱缀杂花，错彩如绣幛。閒阶生细草，摇碧若新涨。昼长静相对，衿抱偶一放。回首忆江南，风光正骀荡。日涉眷春光，春去忽已半。青桐引新绿，垂柳萦金钱。好鸟巢深林，百啭互相唤。蔷薇竞作花，欣欣意已满。物情贵得时，暄妍争系恋。焉知风日外，节序潜已判。独有冬青枝，霜露色无间。幽兰有高致，质弱苦易零。芳香不可留，滋树徒劳形。小草时作花，嫣红间葱青。閒阶濯新雨，绰态何娉娉。悦目非不怡，所嗟乏奇馨。采之聊把玩，慨彼服媚情。一笑谢东皇，荣枯无定形。我昔侍宦游，高槐荫书屋。临池日挥毫，简册润新绿。朅来武昌城，绿槐有遗筑。千年迹相合，栖托亦云乐。频年遘兵燹，廨舍成平陆。未知陶丘畔，何人护乔木。浮踪此焉寄，佳景欣可瞩。惜无十丈阴，深檐蔽炎旭。会当求嘉树，植向阑干曲。种蕉甫逾年，蕉心已作花。浓苞擢菡萏，亭亭迎日华。瓣开如巨莲，细果密相排。攒簇苦难展，芳绪纷如麻。中含仙露浆，甘寒沁齿牙。浥之润诗心，崖蜜美莫加。奈何果方熟，枯樵及根荄。清阴与大叶，渺若飘烟霞。悟彼造物心，浮生信有涯。水仙最高洁，泉石雅相称。亭亭绝尘滓，迥迥见情性。惜哉柔脆姿，欲与岁寒竞。安能如老梅，风骨冰雪劲。赋形各殊类，钟毓有定命。飘飘列仙人，萎形亦奚病。真意托瑶琴，挥弦孰同听。老树何轮囷，虬枝偃欲僵。柯叶虽不改，寒暄已备尝。自矜后凋性，了不畏雪霜。严寒苦相逼，凛冽亦可伤。春来发新枝，花开点轻黄。紫芝灿三五，擢秀含英光。晚节聊足怡，及时愿能偿。颓龄资服饵，相与酬青阳。
署斋卉物诗·其一
作者：张纶英
朝代：清

治乱有常理，患气百年结。跳梁起群凶，蔓衍来百粤。战斗经五载，行省三得失。锋镝幸已远，黎庶思家室。荒城辟蒿莱，炊烟渐稠密。官衙竞修缮，土木兴不日。此署亦告成，朴素屏丹漆。中庭不盈亩，草木纷罗列。我来播迁馀，及此芳春节。三叹感废兴，殷忧有时毕。
署斋卉物诗·其七
作者：张纶英
朝代：清

我昔侍宦游，高槐荫书屋。临池日挥毫，简册润新绿。朅来武昌城，绿槐有遗筑。千年迹相合，栖托亦云乐。频年遘兵燹，廨舍成平陆。未知陶丘畔，何人护乔木。浮踪此焉寄，佳景欣可瞩。惜无十丈阴，深檐蔽炎旭。会当求嘉树，植向阑干曲。
署斋卉物诗·其三
作者：张纶英
朝代：清

五岳起方寸，烟霞积胸襟。高怀多佳觏，奚必求山林。积石写青山，磊落亦崎嵚。割削擅化工，幽灵生妙心。以兹育群才，巨细咸足任。以兹参物理，取舍成升沈。渊衷宁可量，小叩识元音。愿贞构缔怀，良图古所钦。
署斋卉物诗·其九
作者：张纶英
朝代：清

水仙最高洁，泉石雅相称。亭亭绝尘滓，迥迥见情性。惜哉柔脆姿，欲与岁寒竞。安能如老梅，风骨冰雪劲。赋形各殊类，钟毓有定命。飘飘列仙人，萎形亦奚病。真意托瑶琴，挥弦孰同听。
署斋卉物诗·其二
作者：张纶英
朝代：清

堂西馀隙地，白骨掩榛荆。开池贮流水，画地通沟塍。闭门学农圃，寄意怀躬耕。惜哉泉石志，羁绁伤簪缨。名山无静境，波涛方沸腾。一村得巢柯，聊慰达士情。不见中泽鸿，铩羽徒哀鸣。
署斋卉物诗·其五
作者：张纶英
朝代：清

日涉眷春光，春去忽已半。青桐引新绿，垂柳萦金钱。好鸟巢深林，百啭互相唤。蔷薇竞作花，欣欣意已满。物情贵得时，暄妍争系恋。焉知风日外，节序潜已判。独有冬青枝，霜露色无间。
署斋卉物诗·其八
作者：张纶英
朝代：清

种蕉甫逾年，蕉心已作花。浓苞擢菡萏，亭亭迎日华。瓣开如巨莲，细果密相排。攒簇苦难展，芳绪纷如麻。中含仙露浆，甘寒沁齿牙。浥之润诗心，崖蜜美莫加。奈何果方熟，枯樵及根荄。清阴与大叶，渺若飘烟霞。悟彼造物心，浮生信有涯。
署斋卉物诗·其六
作者：张纶英
朝代：清

幽兰有高致，质弱苦易零。芳香不可留，滋树徒劳形。小草时作花，嫣红间葱青。閒阶濯新雨，绰态何娉娉。悦目非不怡，所嗟乏奇馨。采之聊把玩，慨彼服媚情。一笑谢东皇，荣枯无定形。
署斋卉物诗·其十
作者：张纶英
朝代：清

老树何轮囷，虬枝偃欲僵。柯叶虽不改，寒暄已备尝。自矜后凋性，了不畏雪霜。严寒苦相逼，凛冽亦可伤。春来发新枝，花开点轻黄。紫芝灿三五，擢秀含英光。晚节聊足怡，及时愿能偿。颓龄资服饵，相与酬青阳。
署斋卉物诗·其四
作者：张纶英
朝代：清

寒沼拓庭宇，开轩缅清旷。桃梅三两珠，花开俨相向。移根自山中，迁地气能畅。傥有故土怀，临风或惆怅。疏篱缀杂花，错彩如绣幛。閒阶生细草，摇碧若新涨。昼长静相对，衿抱偶一放。回首忆江南，风光正骀荡。
贫交行
作者：张纶英
朝代：清

贫交无厚薄，穷壤无岁时。阴阳倏迁变，观化若等夷。夏日炎何早，黄尘压空苦热恼，冬日暖何迟，霜威懔慄侵单袿。凉暄如流去飘忽，转眼芳华已销歇。咨寒怨暑亦何为，松柏森森挺高节。颜枯手皴未遑惜，维愿年年不离别。绮纨被体奚足欢，丘壑藏身宁守拙。君不见，后有梁鸿前冀缺。
送孟缇妹之京师
作者：张纶英
朝代：清

凉风动高梧，哀蛩响幽咽。欹枕不成眠，揽衣长叹息。瞻彼连枝树，茏葱经岁月。视彼林间鸟，众雏长比翼。嗟我雁行违，迢遥望冀北。再拜送君行，欲语心戚戚。惜昔别姊时，回肠几碎裂。驰驱二三载，神魂日飞越。幸得重聚会，承欢两无极。倏忽数年间，又当远离别。离别复何言，泣涕沾胸臆。君今六翮振，翱翔自安适。而我若梁燕，秋至催归急。焉能避风尘，稳住雕檐侧。身世等浮云，劳逸讵能测。自今一挥手，何时见颜色。努力慰亲心，此躯保金石。
题云峰山郑道昭石刻
作者：张纶英
朝代：清

巍巍云峰山，千仞不可极。猿猱愁攀援，飞鸟苦难越。壮哉郑将军，振衣造云阙。峭壁恣濡翰，云崖留真迹。怒涛腕底生，迅雷笔端出。飒飒龙蛇飞，矫矫鸾凤活。字蕴天地精，墨洒山川泽。妍姿悦仙灵，刚锋惊鬼物。深淳李程规，坚劲钟张骨。烟霞常呵护，风雨不敢蚀。千载仰遗型，神采犹奕奕。斯山藉公灵，海内凭研习。愧我性庸愚，临摹空仿佛。展卷每流连，抗怀长叹息。
高阳台·见《常州词录》
作者：张纶英
朝代：清

春梦惊回，槐阴尽捲，阑前暗斗深秋。雨细风疏，廿番花信皆休。丛残已分同芳草，仗轻云、扶上琼楼。最堪怜、浅笑轻颦，还抱新愁。东皇应是嫌幽独，怅霜天寥迥，秾艳都收。容我清狂，一般顾影篱头。闲情陶令常相忆，叹江梅、沉梦汀洲。好凭他、丹桂清芬，伴我忘忧。
凤凰台上忆吹箫·拟李易安
作者：张绉英
朝代：清

风暖云屏，春深翠幄，博山香篆沉沉。恁春光一霎，愁入离亭。可奈韶华飞度，西风紧、又做秋声。江天远，微茫梁月，约住离魂。青青。年时双鬓，却霜华一度，半褪香云。但药炉茗椀，镇日相亲。目断天涯尺素，征鸿过、空听哀鸣。黄昏也，小窗梦冷，数尽残更。
凤凰台上忆吹箫·拟李易安
作者：张绉英
朝代：清
体裁：词

风暖云屏，春深翠幄，博山香篆沉沉。恁春光一霎，愁入离亭。可奈韶华飞度，西风紧、又做秋声。江天远，微茫梁月，约住离魂。青青。年时双鬓，却霜华一度，半褪香云。但药炉茗碗，镇日相亲。目断天涯尺素，征鸿过、空听哀鸣。黄昏也，小窗梦冷，数尽残更。
卖花声
作者：张绉英
朝代：清

病怯晚寒严。休卷重帘。穿窗无奈朔风尖。人与梅花同瘦损，一晌恹恹。新月上茅檐。眉影纤纤。闲愁暗逐漏声添。回首岳云千里外，清泪空黏。身世等浮鸥。欲住无由。天涯几见月如钩。想得新来帘不卷，一样凝愁。雁字过重楼。归思悠悠。春来准拟趁归舟。终日寻春春不见，何事迟留。
卖花声·其一
作者：张绉英
朝代：清

病怯晚寒严。休卷重帘。穿窗无奈朔风尖。人与梅花同瘦损，一晌恹恹。新月上茅檐。眉影纤纤。闲愁暗逐漏声添。回首岳云千里外，清泪空黏。
卖花声·其二
作者：张绉英
朝代：清

身世等浮鸥。欲住无由。天涯几见月如钩。想得新来帘不卷，一样凝愁。雁字过重楼。归思悠悠。春来准拟趁归舟。终日寻春春不见，何事迟留。
南浦·芦花，和夫子
作者：张绉英
朝代：清

秋意酿寒汀，正萧萧、响到连番凄切。一片白云深，波心冷、洗出亭亭清洁。浔江客去，琵琶声断愁时节。一幅轻帆斜卷处，洒出漫天晴雪。应怜鬓影摧残，感韶华、好与愁人共说。清影覆横塘，西风紧、吹动澄波千尺。归鸿嘹唳，一声叫彻长天阔。望断伊人何处也，凄绝一闺霜月。
南浦·见雪。和夫子
作者：张绉英
朝代：清

云密酿重阴，恰纷纷、满地惊看飞絮。银押正深深，西风紧、一样萦帘欹舞。沾衣惹袖，曲阑竟日愁凝伫。只恐长空迷雁影，远信莫教频误。应怜三径萧疏，好凭它、点缀琼林玉树。瘦影怯清寒，低徊处、依约南枝初吐。新词一阕，彩毫妙拟梁园赋。幽怨重重和泪写，凄绝数声杜宇。
壶中天慢·病中感怀
作者：张绉英
朝代：清

楼头雁字，却回风惊起，哀鸿嘹唳。不管离人肠欲断，酿做一天愁思。扇已迎秋，蝉还泣露，一例添憔悴。飘零倦客，啼鹃省得深意。堪叹梦影匆匆，韶华易老，雨溅飞花碎。有恨只应和泪咽，回首旧游难再。隙月留辉，残灯恋影，耿耿心如醉。漏声听彻，独怜欹枕无寐。
水调歌头·归燕，和婉紃妹
作者：张绉英
朝代：清

凉风祛溽暑，弹指惜流光。朅来清梦正稳，镇日傍雕梁。可奈金商暗逗，一递一番萧瑟，倦羽怯清霜。归去最无奈，凝睇绕池塘。珠帘底，明月下，黯神伤。主人莫问行客，前路正茫茫。怊怅天涯羁旅，一样凄凉怀抱，相顾总彷徨。惟愿春光好，依旧趁归航。
水龙吟·瓶中桃花，追和先伯父元韵
作者：张绉英
朝代：清

晓来无赖东风，芳菲落尽春犹在。几枝半敛，胆瓶深贮，朱颜未改。银蒜尘轻，玉炉香细，怕他憔悴。尽清明过了，无情飞燕，衔不到、秋千外。斜倚小窗欹侧，想嫣然、不禁铅泪。一缕游丝，数声啼鴃，离愁易碎。凭遍栏杆，半规新月，那堪无寐。便春归、处处残红，却获得他飘坠。
沁园春·仲春独步小园，见风景萧条，感而赋此
作者：张绉英
朝代：清

春已将酣，三径萧条，小园乍窥。尽蜂喧蝶闹，难寻香信，燕忙莺懒，空负花期。柳渐舒黄，草才萌绿，春到贫家也自迟。清明后、是花风第几，未见桃枝。江南漫说芳菲。便咫尺、相看风景殊。怅人间天上，迢迢良晤，云阶月地，暗暗相思。瀛海波回，云司月冷，一十三年心事违。徘徊久、愿东风莫误，红药开时。
浪淘沙
作者：张绉英
朝代：清

无事卷帘旌。微雨初晴。牡丹才放已清明。结伴踏青香满路，风送花迎。堤柳密藏莺。时弄新声。归来双袖觉寒生。听的玉笼鹦鹉唤，何处吹笙。
琐窗寒·杨花
作者：张绉英
朝代：清

薄雨催花，轻烟罥柳，几番春老。疏窗静掩，晴雪一庭谁扫。想当时、翠眉初展，酿成幽恨知多少。便东风、不禁疏狂，莫更和伊倾倒。侵晓。芳径悄。正游丝易惹，扑帘纤巧。娇憨未减，不碍重门深窅。恁知它、容易斜辉，断肠只共炉烟袅。待凭栏、试觅遗踪，泪凝萍影小。
疏影·新月
作者：张绉英
朝代：清

新凉庭院。正绿阴摇曳，花光初敛。暝色笼烟，楼角微明，眉痕休约娇倩。迷离尘梦愁难醒，算惟有、清辉不减。怎新来、慵整残妆，错认徐妃半面。千古兴亡阅遍。有谁堪记省，几许哀怨。绝域孤踪，独夜长门，只有素蛾曾见。相看永夜还怊怅，待诉与、碧天辽远。等甚时、海上槎回，试问广寒宫殿。
疏影·水仙，同若绮妹作
作者：张绉英
朝代：清

兰闺深窅。正画帘不卷，烟篆低袅。整日相看，玉骨娉婷，清绝小窗晴晓。陈王曾识凌波步，想一样、盈盈娇小。是谁将、倩影移来，化作一枝香草。为忆深宫旧事，杜鹃啼血后，幽恨多少。洗净铅华，展尽芳心，只有闲愁未了。孤根已分随冰雪，莫更被、东风吹老。算幽香、肯让梅花，耐得十分寒峭。
疏影·题王孝廉宪成婉卿夫人拈花图照
作者：张绉英
朝代：清

花融月定。正彩云一朵，扶下香影。袅袅明霞，吹皱罗衣，花天恰称妆靓。大罗旧侣同心梦，早谱得、霓裳仙咏。看一枝、入手名花，合与东风管领。咫尺蓬瀛未远，好相携玉佩，共住清境。黛管脂箱，都入浓春，艳绝芙蓉明镜。芳心已向幽兰识，算画里、香盟堪證。待相逢、得傍琼台，应有瑶华持赠。
百字令·题清惠堂遗印
作者：张绉英
朝代：清

鸾回凤翥，似连城返赵，珠还合浦。二百年来无恙在，旧事前朝细数。玉斧谁磨，金瓯易缺，此物犹如故。沉沙戟在，鬼神应为呵护。当日被黜归山，壮怀激烈，起逐鸣鸡舞。耿耿孤忠悬日月，百战雄心最苦。燕子窝边，凤凰山上，勋业嗟迟暮。专祠清惠，至今犹仰遗宇。
祝英台近·画芙蓉
作者：张绉英
朝代：清

粉痕轻，脂晕冷。依约晓妆靓。一样含颦，谁与伴孤另。年时倒影窥妆，盈盈笑靥，正香暖、波明掩映。应自省。几度阅遍炎凉，鸳鸯梦还醒。一尺冰绡，领取秋江影。任它无赖西风，无情秋雨，浑不是、凄清霜井。
菩萨蛮
作者：张绉英
朝代：清

双双蝴蝶阶前舞。落红乱逐东风去。花影动斜阳。隔帘风送香。卷帘芳草绿。燕语阑干曲。池上柳棉飞。画屏香缕微。荒村一带垂杨陌。断桥曲岸无行客。斜日片帆轻。春风樵子声。暮山青草遍。烟里双飞燕。江上卷帘愁。蘋开见水流。
菩萨蛮
作者：张绉英
朝代：清

年来憔悴慵临镜。华发悉改当年影。寂寞掩窗纱。楼头有落花。素娥空皎洁。有恨凭谁说。何处白云岑。风回听雁声。
菩萨蛮
作者：张绉英
朝代：清

芭蕉初展青鸾小。春光暗逐飞花老。双燕引雏归。湘帘特地开。阴晴看未准。乍暖还轻冷。一样困人天。惜春人自怜。
菩萨蛮 其一 月夜不寐。忆亡妹纬青
作者：张绉英
朝代：清

琼楼十二无消息。返魂难觅鸿都术。一卷箧中诗。心情只自知。十年馀涕泪。忽忽成憔悴。依旧月光寒。谁教特地圆。
菩萨蛮 其一 有感
作者：张绉英
朝代：清

一庭残月凄凉白。纱窗掩映灯明灭。敧枕不成眠。起来欲曙天。流光弹指误。何计教愁去。强自学忘情。奈何情转生。
菩萨蛮 其一 落梅，伤纬青亡妹
作者：张绉英
朝代：清

江南多少离人恨。依稀记得年时影。新月正如眉。盈盈笑靥开。巡檐曾索笑。只道春长好。闲落任东风。罗浮一梦中。
菩萨蛮 其二 月夜不寐。忆亡妹纬青
作者：张绉英
朝代：清

夜深风劲侵肌骨。清辉一院飞晴雪。此度卷帘看。谁怜双袖寒。霜华飘鬓影。往事空追省。不敢怨宵长。知君更断肠。
菩萨蛮 其二 有感
作者：张绉英
朝代：清

买春春已无踪迹。榆钱满地空狼藉。不敢怨东风。伤心泣断红。浮生浑若寄。一霎荣枯异。泪眼渐朦胧。醒来犹梦中。
菩萨蛮 其二 落梅，伤纬青亡妹
作者：张绉英
朝代：清

西风吹满空山雪。冰姿自是神仙格。小劫堕尘寰。相逢一晌闲。花幡谁解护。悔煞当时误。倩影杳难寻。幽香空外沉。
菩萨蛮·其一
作者：张绉英
朝代：清

双双蝴蝶阶前舞。落红乱逐东风去。花影动斜阳。隔帘风送香。卷帘芳草绿。燕语阑干曲。池上柳棉飞。画屏香缕微。
菩萨蛮·其二
作者：张绉英
朝代：清

荒村一带垂杨陌。断桥曲岸无行客。斜日片帆轻。春风樵子声。暮山青草遍。烟里双飞燕。江上卷帘愁。蘋开见水流。
菩萨蛮·对月同纬青妹作
作者：张绉英
朝代：清

轻风吹落枝头雪。杜鹃啼彻枝头月。宝鸭暗香消。开帘花影摇。白云流不尽。一片横斜影。闲倚画屏看。更深翠袖寒。
菩萨蛮·月夜不寐。忆亡妹纬青
作者：张绉英
朝代：清

琼楼十二无消息。返魂难觅鸿都术。一卷箧中诗。心情只自知。十年馀涕泪。忽忽成憔悴。依旧月光寒。谁教特地圆。夜深风劲侵肌骨。清辉一院飞晴雪。此度卷帘看。谁怜双袖寒。霜华飘鬓影。往事空追省。不敢怨宵长。知君更断肠。
菩萨蛮·有感
作者：张绉英
朝代：清

一庭残月凄凉白。纱窗掩映灯明灭。敧枕不成眠。起来欲曙天。流光弹指误。何计教愁去。强自学忘情。奈何情转生。买春春已无踪迹。榆钱满地空狼藉。不敢怨东风。伤心泣断红。浮生浑若寄。一霎荣枯异。泪眼渐朦胧。醒来犹梦中。
菩萨蛮·落梅，伤纬青亡妹
作者：张绉英
朝代：清

江南多少离人恨。依稀记得年时影。新月正如眉。盈盈笑靥开。巡檐曾索笑。只道春长好。闲落任东风。罗浮一梦中。西风吹满空山雪。冰姿自是神仙格。小劫堕尘寰。相逢一晌闲。花幡谁解护。悔煞当时误。倩影杳难寻。幽香空外沉。
虞美人
作者：张绉英
朝代：清

去年燕子来无数。不住呢喃语。今年燕子恁无情。却是病馀憔悴、不堪听。支离三月幽闺卧。强自扶床坐。几时散步倚阑干。已是春花落尽、未曾看。
转应曲
作者：张绉英
朝代：清

春半。春半。窗外落花不断。空阶独立微吟。云掩重门院深。深院。深院。绣阁画帘高卷。
转应曲
作者：张绉英
朝代：清

飞絮。飞絮。只解催将春去。池塘芳草芊芊。燕子归来卷帘。帘捲。帘捲。花影斜倚一半。
隔溪梅
作者：张绉英
朝代：清

春风飞絮满天涯。望残霞。堪恨满园春景、暮云遮。闲行踏落花。不知蝶去向谁家。听啼鸦。寂寞阶前人影、倚窗纱。徘徊月又斜。
高阳台
作者：张绉英
朝代：清

云敛层霄，鸠鸣屋角，朝来又做轻阴。雨雨风风，搅将花信无凭。东风整日无聊赖，蹴残红、点缀空林。恁消它、燕掠莺捎，愁损花魂。楼台静锁沉沉院，任湘云低押，怕说登临。容易斜阳，匆匆梦影难寻。不堪更睹萦帘絮，飏晴丝、欲挽残春。最关情、展尽丁香，不展蕉心。
高阳台·和若绮妹咏菊
作者：张绉英
朝代：清

淡月帘栊，轻阴篱角，一枝欲擅秋光。倩影欹风，谁怜三径幽芳。梅英销尽春如梦，恰亭亭、独傲清霜。记年时、香袅云鬟，酒泛瑶觞。天涯回首空怊怅，纵凭高凝睇，云树苍苍。却羡清吟，心情耐得凄凉。秋深一例萧萧雨，恐相逢、错认啼妆。更消它、几度凉飙，几度斜阳。
多景楼联
作者：张绍华
朝代：清
体裁：联

杯酒吊南朝，空余半壁残山，长向江流作砥柱；梯云登北固，愿借一杯甘露，化为霖雨洒苍生。
挽张百熙联
作者：张绍华
朝代：清
体裁：联

是当轴第一流人，方期力赞中兴，大展旋乾转坤之略；乃卧床甫三阅月，何意遽罹痼疾，顿失泰山北斗之瞻。
挽曾国荃联
作者：张绍堂
朝代：清
体裁：联

擒贼擒王，天堑东南怀节钺；难兄难弟，云台先后炳丹青。
史梦兰继室田太夫人九十大寿
作者：张绍琴
朝代：清
体裁：联

麟游凤翔，王母多福；鹊笑鸠舞，君子有光。
晚眺
作者：张绍龄
朝代：清

晚来无事一身闲，瞻眺秋容倚竹关。戴笠僧披黄叶去，担柴人踏白云还。遥天雁鹜孤帆外，六代江山落照间。极目郊原生百感，功名未立鬓毛斑。
秋灯
作者：张绍龄
朝代：清

放下帘钩斗已横，支颐独自对寒檠。焰摇始悟窗风入，光淡方知镜月明。与尔同尝凄切味，可能照出别离情。灯花结到秋闺里，是否征人计旅程。
岁暮感怀
作者：张经田
朝代：清

两地西风泪，全家东海居。支离患难后，骨肉死生余。邮滞音书断，途穷生计疏。凭谁供俯仰，岁晚更何如。
移居新街旅店
作者：张经田
朝代：清

来就新街居，门庭我到曾。移居忙似燕，危坐淡如僧。宾馆一无事，吾侪百不能。将何消昼永，吟与醉相仍。
自悼
作者：张经畬
朝代：清

虚度浮生五十馀，寒窗空自惜居诸。也思云路争驰骤，竟困风檐未展舒。声闻过情滋愧我，命途多舛敢怜余。萧斋景况仍如旧，犹忆三更月照庐。
靖寓得翼堂族叔讣哭挽七绝二首
作者：张经畬
朝代：清

思君访我到沙滨，正值凉秋一味新。岂料江干分别后，飘然竟作玉楼人。无端常自泪潸然，遥望青山隔一川。回忆北楼同玩月，此心不觉付啼鹃。
靖寓得翼堂族叔讣哭挽七绝二首·其一
作者：张经畬
朝代：清

思君访我到沙滨，正值凉秋一味新。岂料江干分别后，飘然竟作玉楼人。
靖寓得翼堂族叔讣哭挽七绝二首·其二
作者：张经畬
朝代：清

无端常自泪潸然，遥望青山隔一川。回忆北楼同玩月，此心不觉付啼鹃。
挽郭嵩焘联
作者：张经赞
朝代：清
体裁：联

筹饷糈而平寇盗，忧纾北阙，名重南湘，观著作等身，一意孤行空碧落；凭忠信以涉波涛，威震西洋，爱留东粤，复急流勇退，千秋独立向苍茫。
曲江杂诗
作者：张经赞
朝代：清

风度人何在，登楼意独违。前型垂后远，古道至今微。相业千秋著，诗名百代稀。书堂访遗迹，岩下草成围。万古清秋月，谁怜此夕光。片云归远渚，寒露入深堂。蟋蟀微吟壁，流萤暗度墙。倚楼人不见，玉笛一声长。
曲江杂诗·其一
作者：张经赞
朝代：清

风度人何在，登楼意独违。前型垂后远，古道至今微。相业千秋著，诗名百代稀。书堂访遗迹，岩下草成围。
曲江杂诗·其二
作者：张经赞
朝代：清

万古清秋月，谁怜此夕光。片云归远渚，寒露入深堂。蟋蟀微吟壁，流萤暗度墙。倚楼人不见，玉笛一声长。
题辞
作者：张经邦
朝代：清
体裁：古风

瑶光炯炯焕天章，散彩遥临大道王。第一仙人同妙想，次三神女亚卮娘。珊珊风度离仙阙，慧质明眸朗秋月。似吹芳气作兰言，疑隔冰窗见香骨。爱翻缃帙近帘裾，少小先工倒薤书。凤咮平连金翡翠，菱花移傍玉蟾蜍。更有清才薄柔靡，挥毫独把铅华洗。俊逸宁如罢绣唫，精深真陋香奁体。诗成高唱入层霄，露满瑶台奏六么。跋膝声凝双凤管，参差音飐九鸾翘。夫婿由来亦仙客，碧虚宫里曾偕谪。天台雄赋掷金声，零雨清吟擘银画。阶前唱和月痕斜，赵管风流未足誇。那知一夜飘萧雨，落尽同心姊妹花。从此朱颜减欢思，投琴独洒看花泪。花如人面不禁秋，流云为车鹤衔辔。渺渺茫茫离恨天，水晶阙外住霞軿。反瓶覆水空悲咽，难寄桐君十幅笺。脉望薰残检书暇，锵然风送仙音下。董双成到步虚轻，一足童回寒漏罢。噫吁乎上界真人游戏归，祗馀荀令断肠诗。愿将别鹤离鸾曲，写作芙蓉䦘苑词。
敬和灵岩山人惜春词
作者：张绚霄
朝代：清

连日几无痛定时，撩人事事总堪思。胆瓶石竹花才放，犹忆生前手插枝。画廊小步又逡巡，蓦地伤心忆昨辰。鹦鹉不知人已逝，隔帘犹是唤迎春。朝开妆镜夜熏衣，除尔安排事总非。正是踌躇难料理，新词怕听惜分飞。
敬和灵岩山人惜春词·其一
作者：张绚霄
朝代：清

连日几无痛定时，撩人事事总堪思。胆瓶石竹花才放，犹忆生前手插枝。
敬和灵岩山人惜春词·其三
作者：张绚霄
朝代：清

朝开妆镜夜熏衣，除尔安排事总非。正是踌躇难料理，新词怕听惜分飞。
敬和灵岩山人惜春词·其二
作者：张绚霄
朝代：清

画廊小步又逡巡，蓦地伤心忆昨辰。鹦鹉不知人已逝，隔帘犹是唤迎春。
浪淘沙
作者：张绚霄
朝代：清

天上月初圆。人去游仙。珠玑付与枣李镌。绣口锦心前世种，尽足流传。翰墨有良缘。酬唱频年。挑灯惆怅不成眠。云帔霞裳何处也，碧海青天。
连理枝·和朱屿谢惠并蒂菊花韵
作者：张绚霄
朝代：清

绕径秋容静。却喜花开并。倚槛频看，抛书欲问，自饶佳景。迟赏音、邀月品寒香，对双双瘦影。位置清虚境。不怕霜来屏。陶令篱荒，罗含宅冷，梦遥乡井。剩一丛、嘉种好徵诗，赠司马总领。
过至喜堂废址有感
作者：张继卒
朝代：清
体裁：五言绝句

自有高楠树，因开虚白堂。如何同厄闰，一例赋黄杨。
挽翁同和联
作者：张继良
朝代：清
体裁：联

渺矣乾嘉诸老，文采风流，公承厥宗，乃终其局；伤哉戊戌以来，恶魔急劫，天宁无意，特放斯人。
挽曾纪泽联
作者：张续璿
朝代：清
体裁：联

前勋能继范希文，荷两世恩情，喜我弟兄依北斗；警论终愧陈同父，痛一年隔别，抚兹丈席哭南丰。
挽张之洞联
作者：张绳祖
朝代：清
体裁：联

纪河间之绩学，阮仪徵之研经，盘沱老人之清操，身兼道德文章，沧海横流谁继起；奏议若苏长公，绥边若王阳明，定大计若韩魏国，功在生民社稷，龙门不见我安归。
挽张百熙联
作者：张绳祖
朝代：清
体裁：联

钟鼎旂常，公真无愧；文章道德，世之所宗。
郡北之南庄旧有古更路庄人侵占数十年适乾隆己酉1789陈君握卿诣七庄为之清出时有争讼横逆百馀事悉听其劝解众皆悦服陈君回郡七庄老幼送程十里
作者：张维光
朝代：清

处己谦虚世莫京，南庄鼎重藉声名。一朝清理功非偶，数载欺凌气自平。旧典于今犹恪守，成规终古不纷更。芝兰气味薰人醉，莫解情缘送远程。
仙人掌
作者：张维垣
朝代：清

柏梁台上指纹明，高立仙人一掌擎。汉武痴心犹未足，饮来不见寿长生。
戏咏乞烟灰
作者：张维垣
朝代：清

腰藏小碟步如梭，拱立床前细语和。添足画蛇迎客笑，甘心走狗任人诃。恩邀半勺称无冀，惠受三分说谢多。最喜残灰犹带润，且伸拇指试研摩。
竹马
作者：张维垣
朝代：清

跨竹当真骏马乘，儿时稚气望超腾。而今髀肉频生叹，云路驰驱感未能。
三元里
作者：张维屏
朝代：清
体裁：古风

三元里前声若雷，千众万众同时来。因义生愤愤生勇，乡民合力强徒摧。家室田庐须保卫，不待鼓声群作气。妇女齐心亦健儿，犁锄在手皆兵器。乡分远近旗斑斓，什队百队沿溪山。众夷相视忽变色：“黑旗死仗难生还”。夷兵所恃惟枪炮，人心合处天心到。晴空骤雨忽倾盆，凶夷无所施其暴：岂特火器无所施，夷足不惯行滑泥。下者田塍苦踯躅，高者冈阜愁颠挤。中有夷酋貌尤丑，象皮作甲裹身厚。一戈已摏长狄喉，十日犹悬郅支首。纷然欲遁无双翅，歼厥渠魁真易事。不解何由巨网开，枯鱼竟得攸然逝。魏绛和戎且解忧，风人慷慨赋同仇。如何全盛金瓯日，却类金缯岁币谋。
三元里
作者：张维屏
朝代：清

三元里前声若雷，千众万众同时来。因义生愤愤生勇，乡民合力强徒摧。家室田庐须保卫，不待鼓声群作气。妇女齐心亦健儿，犁锄在手皆兵器。乡分远近旗斑斓，什队百队沿溪山。众夷相视忽变色：“黑旗死仗难生还。”夷兵所恃惟枪炮，人心合处天心到。晴空骤雨忽倾盆，凶夷无所施其暴：岂特火器无所施，夷足不惯行滑泥。下者田塍苦踯躅，高者冈阜愁颠挤。中有夷酋貌尤丑，象皮作甲裹身厚。一戈已摏长狄喉，十日犹悬郅支首。纷然欲遁无双翅，歼厥渠魁真易事。不解何由巨网开，枯鱼竟得攸然逝。魏绛和戎且解忧，风人慷慨赋同仇。如何全盛金瓯日，却类金缯岁币谋。
三元里
作者：张维屏
朝代：清

三元里前声若雷，千众万众同时来。因义生愤愤生勇，乡民合力强徒摧。家室田庐须保卫，不待鼓声群作气，妇女齐心亦健儿，犁锄在手皆兵器。乡分远近旗斑斓，什队百队沿溪山。众夷相视忽变色：“黑旗死仗难生还。”夷兵所恃惟枪炮，人心合处天心到，晴空骤雨忽倾盆，凶夷无所施其暴：岂特火器无所施，夷足不惯行滑泥，下者田塍苦踯躅，高者冈阜愁颠挤。中有夷酋貌尤丑，象皮作甲裹身厚。一戈已摏长狄喉，十日犹悬郅支首。纷然欲遁无双翅，歼厥渠魁真易事。不解何由巨网开，枯鱼竟得攸然逝。魏绛和戎且解忧，风人慷慨赋同仇，如何全盛金瓯日，却类金缯岁币谋。
三将军歌并序
作者：张维屏
朝代：清
体裁：古风

三将军，一姓葛，两姓陈，捐躯报国皆忠臣。英夷犯粤寇氛恶，将军奉檄守沙角。奋前击贼贼稍却，公奋无如兵力弱。凶徒蜂拥向公扑，短兵相接乱刀落。乱刀斫公肢体分，公体虽分神则完。公子救父死阵前，父子两世忠孝全。陈将军，有贤子；葛将军，有贤母。子随父死不顾身，母闻子死数点首。夷犯定海公守城，手轰巨炮烧夷兵。夷兵入城公步战，炮洞公胸刀劈面。一目劈去斗犹健，面血淋漓贼惊叹。夜深雨止残月明，见公一目犹怒瞪，尸如铁立僵不倒，负公尸归有徐保。陈将军，福建人。自少追随李忠毅，身经百战忘辛勤。英夷犯上海，公守西炮台。以炮击夷兵，夷兵多伤摧。公方血战至日旰，东炮台兵忽奔散。公势既孤贼愈悍，公口喷血身殉难。十日得尸色不变，千秋祀庙吴人建。我闻人言为此诗，言非一人同一辞。死夷事者不止此，阙所不知诗亦史。承平武备皆具文，勇怯真伪临阵分。天生忠勇超人群，将才孰谓今无人？呜呼将才孰谓今无人，君不见二陈一葛三将军！
上元后三日同金茂园胡蔚岩汪总中买舟过冯子皋森竹园
作者：张维屏
朝代：清

春在山颠又水涯，一枝柔橹划涟漪。暖风吹我意常醉，村路引人行不疲。鸡犬声从深树认，田园味让老农知。菜花香处柴门掩，写出储王画里诗。
九日粤秀山登高
作者：张维屏
朝代：清

夜闻花塔风铃语，明日天当不风雨。晓来万里无纤云，倒挽澄江洗天宇。峨峨南城公，有似古欧阳。山水之间得真乐，春秋佳日可以对客倾壶觞。我时愊抑伏闾里，公来挈我翠微里。坐我越冈之侧、楚庭之巅，吹我以五仙观上之灵风，涤我以鲍姑井中之甘泉。酌我以鹅黄鸭绿之美酒，示我以瑶绳金检之奇篇。使我沈忧得释、烦痾得蠲，左把稚川袖，右拍安期肩。飞觥脱帽，银海眩斗，觉南溟云气浮樽前。五羊城中十万户，下视漠漠苍苍然。有人山下一矫首，望见酒龙诗虎皆神仙。不知今日海内名山百千亿，几人高会罗群贤。朝台安在哉，歌舞亦消歇。王宏颇解事，长房莫饶舌。茱萸之囊系臂求长生，何似菊花之酒长不竭。百壶欲尽醉兀兀，风马云车云飘忽。山头客散山不孤，一片飞来汉时月。
听松园联
作者：张维屏
朝代：清
体裁：联

为词客，为宰官，为老渔，卅载风尘，历几多人海波涛，才得小园成退步；爱诗书，爱花木，爱丝竹，四围溪水，喜就近佛门烟雨，且营闲地养余年。
天后庙联
作者：张维屏
朝代：清
体裁：联

大海茫茫，到无岸无边，观于天，天高在上；飙风发发，正可危可惧，徯我后，后来其苏。
客梦
作者：张维屏
朝代：清

客梦随川曲，羁愁逐夜长。枕边千里水，篷背五更霜。村小鸡声冷，庖丰麂肉香。道旁闻说虎，猎火近前冈。
山村春晓
作者：张维屏
朝代：清

鸡鸣山外村，村树晓烟碧。人行细雨中，一路看春麦。
广州华林寺罗汉堂联
作者：张维屏
朝代：清
体裁：联

善男子，善女人，香界同登，要看五百尊装身菩萨；大护法，大慧业，福田自种，好向十二时努力修行。
挽张维翰联
作者：张维屏
朝代：清
体裁：联

弟兄手足无多，叹劳生终岁奔驰，卌载光阴弹指过；父母音容如昨，想此际重泉聚会，百千心绪上心来。
挽潘正亨联
作者：张维屏
朝代：清
体裁：联

杯酒犹温，待醉眼醒来，方知撒手成千古；园林无恙，倘吟魂招得，可许谈诗共片时。
新雷
作者：张维屏
朝代：清

造物无言却有情，每于寒尽觉春生。千红万紫安排着，只待新雷第一声。
新雷
作者：张维屏
朝代：清
体裁：诗

造物无言却有情，每于寒尽觉春生。千红万紫安排著，只待新雷第一声。
李藩、张德昉两孝廉，余楚闱分校所得士也，是日觞余于黄鹤楼，即席诗
作者：张维屏
朝代：清
体裁：七言律诗

头陀寺外转风轮，鹦鹉洲边几度春。一去仙乘何代鹤，十年吾是再来人。沧桑过眼谈尘劫，云水浮踪悟客身。且喜提壶逢旧雨，此间三醉亦前因。
泛舟西湖
作者：张维屏
朝代：清

天光碧若湖，湖光清似天。衣裳忽异色，我坐万绿边。既罢树下酌，遂登湖上船。船头见我影，酒醒凉娟娟。柳深百蜩唱，荷净双鹭拳。橹枝拨水柔，磬响随风圆。高峰吐白云，缕缕如轻绵。却瞻黄妃塔，界破南屏烟。
登黄岩绝顶
作者：张维屏
朝代：清
体裁：五言律诗

姊妹石娟娟，回看锁碧烟。云深僧梦稳，壁峭客身悬。舄下走飞瀑，杖头开洞天。文殊峰上立，孤塔共巍然。
登黄岩绝顶
作者：张维屏
朝代：清

姊妹石娟娟，回看锁碧烟。云深僧梦稳，壁峭客身悬。舄下走飞瀑，杖头开洞开。文殊峰上立，孤塔共巍然。
秋夜登黄鹤楼
作者：张维屏
朝代：清
体裁：五言律诗

万古碧天月，三秋黄鹤楼。仙人不可见，江水自东流。玉笛吹何处，风帆去未休。浮云与孤客，身世两悠悠。
肇庆鼎湖山寺联
作者：张维屏
朝代：清
体裁：联

聚公等三五名流，相与斫脍衔杯，问世界中何物是愁，几时才老；破人间万千尘劫，又可焚香煮茗，况园子里佳花如笑，好鸟频啼。
观音殿联
作者：张维屏
朝代：清
体裁：联

菩提今菩提，具大神通，忽现千般手眼；自在观自在，是真佛力，总由一念慈悲。
赠周公瑾联
作者：张维屏
朝代：清
体裁：联

青春南国乔初嫁；赤壁东风亮助成。
都门秋思
作者：张维屏
朝代：清

天半清霜压怒雕，嵯峨楼观倚丹霄。白河雁去传秋信，紫禁人归赋早朝。梦里蓬蒿蜗舍远，眼中尘土马蹄骄。思乡怀古愁如海，转觉名心似落潮。刀剪能伤独客心，授衣时节怕登临。千秋叶落群鸦舞，五夜风来万马吟。种地几人收白璧，筑台从古重黄金。哀丝豪竹朱门里，秋老都成变徵音。
都门秋思·其一
作者：张维屏
朝代：清

天半清霜压怒雕，嵯峨楼观倚丹霄。白河雁去传秋信，紫禁人归赋早朝。梦里蓬蒿蜗舍远，眼中尘土马蹄骄。思乡怀古愁如海，转觉名心似落潮。
都门秋思·其二
作者：张维屏
朝代：清

刀剪能伤独客心，授衣时节怕登临。千秋叶落群鸦舞，五夜风来万马吟。种地几人收白璧，筑台从古重黄金。哀丝豪竹朱门里，秋老都成变徵音。
重登黄鹤楼
作者：张维屏
朝代：清
体裁：五言律诗

昔年楼上客，天外忽飞来。江水去不尽，仙人安在哉？晴川芳草合，鄂渚晓烟开。回首动离思，笛声闻落梅。
雨泊波罗坑
作者：张维屏
朝代：清

旅食路方永，独眠寒易侵。春江流客梦，夜雨滴乡心。烟湿帆移墨，村荒药抵金。滩回风益怒，未碍裹头吟。
黄梅县大堂联
作者：张维屏
朝代：清
体裁：联

催科不免追呼，愿百姓早完国课；省事无如忍耐，劝众人莫到公堂。
黄鹤楼
作者：张维屏
朝代：清
体裁：七言律诗

仙人去后词人去，但见长江日夜流。江上白云应万变，楼前黄鹤自千秋。沧桑易使乾坤老，风月难消今古愁。惟有多情是春草，年年新绿满芳洲。
崇庆牧常公殉节诗
作者：张维祺
朝代：清

炮火烽烟夜照关，横戈已誓不生还。寇狂岂虑迟天讨，臣死何知重泰山。昔岭秋霜埋血碧，浣花春露积苔斑。于今绝塞归皇域，马上忠魂破笑颜。
挽张百熙联
作者：张缉光
朝代：清
体裁：联

事为天下图始，辄属我公，宫廷深倚济艰难，几时文轨大同，得弥遗憾；身以儒臣立名，慨维世变，弟子相从记言论，每忆起居便坐，横涕中原。
贺张百熙60寿联
作者：张缉光
朝代：清
体裁：联

洛社数耆英，年少最推马君实；汉朝重经术，儒宗今见郑司农。
节妇郑氏诗
作者：张缵绪
朝代：清

王郎传忽没，胡不叹生辰。缱绻辞亲戚，从容谢里邻。屏诸方寸气，续厥百年身。造物翻为累，花开减却春。
乙未二月，倭逼大沽，傅相行成定议，因集杜子美句志感
作者：张罗澄
朝代：清
体裁：七言律诗

九重春色醉仙桃，河陇降王款圣朝。已喜皇威清海岱，不堪人事日萧条。细推物理须行乐，懒惰无心作解嘲。独使至尊忧社稷，冥冥氛祲未全销。
和张幼亦太守原韵
作者：张罗澄
朝代：清
体裁：古风

峨山之峰岷江水，三绝浪称岂知己。寂寞秋江遇吾宗，天马骄嘶朔风起。赠我圯上一囊书，浩气直欲吞蓬壶。万言策成岁乙酉，失禽早诫王三驱。十年殷忧关民社，岂独千间复广厦。拔剑未除当道狼，倒戈几丧将军马。堂堂阁老竟何心，子房决策非所钦。贿和忍割商于地，海峤孤臣悲失音。老天何靳洗兵雨，嗟我与公同心苦。西北天骄愁旆旌，东南国贼开门户。沧桑世变复何言，杞忧腾沸怒涛奔。衮衮诸公竟鼾卧，啾啾新鬼相烦冤。艰难时局思转变，金牌莫误背嵬战。沧溟只手挽狂澜，紫塞妖氛立扫电。劝公报国勿归家，抽刀斩断丝纷拿。运筹决胜吾家事，撼天动地惊雷挝。况复壮岁探蟾月，捷报南宫宰西越。尸祝长生扇画翁，安内攘外骞风骨。方今群寇尚兴师，酒酣快读秋风辞。至尊宵旰焦劳极，一肩担荷者为谁。
咏火轮车呈督帅吴中丞大澄
作者：张罗澄
朝代：清
体裁：古风

良骥骄嘶日千里，火出鼻头风生耳。将军飞渡榆关雄，飙车竞向津沽起。联軿缀輠横天长，方轨鍊钢砥与矢。火烟黯淡雷霆轰，势逐奔溜一帆驶。滦州之河阔且深，铁桥百丈接山趾。行声辘辘破空飞，骑驷直超天河涘。七八百里旦夕间，乾坤旋转山争徙。乃知人力夺神工，追风驰云不过尔。皇路清夷亦何奇，方今东胡肆蛇豕。万军进发得神速，飞刍挽粟赖有此。更嘱防关诸将军，此物可恃不可恃。自古安危出群才，韩信背水廉颇垒。六驭常思索朽时，何事襄城问牧子？
感事二首·其一
作者：张罗澄
朝代：清
体裁：七言律诗

南关旧恨积难平，又听东隅战马声。谁铸九州成大错，忍教万里坏长城。延陵仗剑前锋挫，越石投戈一枕横。漫怪相公颜独厚，创深痛钜苦寻盟。
感事二首·其二
作者：张罗澄
朝代：清
体裁：七言律诗

枉将迎击布黄麻，沸溃悲闻塞上笳。任事模棱苏味道，上书痛哭贾长沙。乾坤有意用豺虎，夷夏何人搏豕蛇。剩有圯桥遗策在，还输丹悃报天家。
挽张之洞联
作者：张罗澄
朝代：清
体裁：联

为一代纯儒纯臣，誓死不余财帛，顾命更力竭股肱，武乡侯之所以报陛下；乃大诰多方多士，叙功入祀贤良，汉员向无此恩例，李文忠而后又有先生。
纪韩事三首·其一
作者：张罗澄
朝代：清
体裁：七言律诗

十年前事记朝鲜，南越烽连济物烟。党祸锢王王室敌，宫门借盗盗权专。阳关宝玉私逃虎，汉阙星槎晚泛骞。戴我皇灵仍复辟，海隅几悼失飞廉。
纪韩事三首·其三
作者：张罗澄
朝代：清
体裁：七言律诗

无那歼仇仇更深，前军忽地大星沉。安边庙略翻金箧，却敌城空碎玉琴。辱甚燕云天雨泣，愁听渤海海潮音。可能再逞屠龙手，我欲因之溉釜鬵。
纪韩事三首·其二
作者：张罗澄
朝代：清
体裁：七言律诗

华夷艳说洪钟宇，手刃君仇盖父愆。箕子奴囚成法在，张良博浪一椎先。短衣迹绝无行地，长剑秋莹经倚天。漫笑殷遗顽独甚，英雄忠孝自神仙。
越南事平作
作者：张罗澄
朝代：清
体裁：七言律诗

老罴当道走群，天下英雄惟使君。铜柱合铭交趾国，金牌突召岳家军。两朝宰相甘谀敌，盖代功臣苦策勋。一误已成休再误，大风长望碧霄云。
集杜拾遗句柬赠刘渊亭军门二首·其一
作者：张罗澄
朝代：清
体裁：七言律诗

回首扶桑铜柱标，夷歌是处起渔樵。近闻下诏喧都邑，焉得并州快剪刀。猛士腰间大羽箭，秋鹰整翮当云霄。走平乱世相催促，上帝高居绛节朝。
集杜拾遗句柬赠刘渊亭军门二首·其二
作者：张罗澄
朝代：清
体裁：七言律诗

尽使鸱鸮相怒号，应弦不碍苍山高。凌烟功臣少颜色，万古云霄一羽毛。殊锡曾为大司马，将军只数汉嫖姚。即今飘泊干戈际，祗在忠良翊圣朝。
挽张之洞联
作者：张美翊
朝代：清
体裁：联

全局奠东南，虽贱子未见公，江汉朝宗，颇忆纡筹曾借箸；大名动中外，惟重臣能干国，云霄遗像，待求事状为征铭。
夜宿山村
作者：张翙
朝代：清

一望人烟少，孤征近夜昏。钟声何处寺，客宿半山村。草响蛇寻穴，风腥虎过门。平生爱岩壑，今日始销魂。
过商州
作者：张翙
朝代：清

重关已过数峰西，绕尽羊肠踏尽梯。满耳水声千涧曲，四围山色一城低。
送顾息存大廷尉册封安南
作者：张翯
朝代：清

平明捧册下青霄，桂郡珠崖道路遥。秋去黄花迎使节，春归杨柳映征镳。百蛮碑版传荒服，三殿泥书降圣朝。载得声灵通万里，论功应不让铜标。
将别贵阳感赋
作者：张翰
朝代：清

严城风急起骊歌，此日开樽唤奈何。老去和戎怜物绛，市中屠狗忆荆轲。蛮天落木秋容淡，夜雨孤镫别泪多。为问东南诸将帅，几时边徼议横戈。
挽张之洞联
作者：张翼轸
朝代：清
体裁：联

文襄得十五名臣，皆属圣清元老，试问金瓯地缺、玉几帝凭，谁作天家一柱；武侯有千秋遗爱，长使泪落英雄，况经鄂渚皋比、秦淮龙节，亲承风旨三年。
挽张之洞联
作者：张考绩
朝代：清
体裁：联

臣学信已劬，安攘未竟公遗憾；人去吾安放，高寒天鉴一生心。
清明感怀
作者：张耿
朝代：清

涉历崎岖巳半生，况今客里过清明。二人属望恩胡报，三十蹉跎业未成。赛鼓社中仍腊腊，落花几上故轻轻。窗前好鸟还催听，无奈愁深别系情。
听月亭联
作者：张联桂
朝代：清
体裁：联

此曲只应天上有；今来已恐邻人非。
广西抚署东花厅联
作者：张联桂
朝代：清
体裁：联

东阁揖嘉宾，愿诸君勤攻吾短；北门膺重寄，集众思择用其长。
广西臬署四照山房联
作者：张联桂
朝代：清
体裁：联

亭榭喜重新，好安排三尺瑶琴，一拳峭石；簿书容暂憩，可领取初秋竹露，半岭松风。
广西臬署西花厅联
作者：张联桂
朝代：清
体裁：联

翠柏深留景；青山空复情。
广西藩署八桂楼联
作者：张联桂
朝代：清
体裁：联

秋思每萦吹篴夜；乡心多在倚栏时。
广西藩署待鹤亭联
作者：张联桂
朝代：清
体裁：联

海阔天空随处乐；风清月朗几时归。
广西藩署揽秀亭联
作者：张联桂
朝代：清
体裁：联

三径黄花催客去；一峰翠色破空来。
广西藩署船亭联
作者：张联桂
朝代：清
体裁：联

须懔渊深牢把舵；莫因风利尽张帆。
惠州东坡故居联
作者：张联桂
朝代：清
体裁：联

寓惠旧题诗，忆当年父老儿童，我亦行骢容小驻；上梁新致语，看此日人民城郭，公应化鹤复归来。
惠州府署谳局联
作者：张联桂
朝代：清
体裁：联

连岁构凶荒，悯边地失业小民，又添出几重公案；诸君持法律，体上天好生之德，须各尽一片苦心。
惠州西湖水心亭联
作者：张联桂
朝代：清
体裁：联

放眼观古今，傥容判事于斯，吾愿学东坡先生，留一段冷泉佳话；寄怀在山水，偶尔披襟过此，可权借西湖名胜，作片时风月清谈。
戴日堂联
作者：张联桂
朝代：清
体裁：联

明月共天涯，看云影波光，恍疑身在江南，访当年佛祖谈禅，诗仙留带；春风移岭表，趁蕉阴椰叶，偶尔步来城北，问何处韩公遗碣，常相残碑。
晚眺
作者：张联桂
朝代：清

极目群峰列画图，落花风里立平芜。鸭头春水迷高下，鸦背斜阳倏有无。乡思已随云影远，客情犹共月轮孤。万家镫火关忧乐，兴尽归来马识途。
桂林刘长佑祠堂联
作者：张联桂
朝代：清
体裁：联

名世佐中兴，当时纬武经文，新息大功垂五管；深恩感知己，此日黄蕉丹荔，罗池庙食享千秋。
桂林双忠祠联
作者：张联桂
朝代：清
体裁：联

此地为师弟常游，迎来风马云车，香界同登新殿宇；当年完君臣大节，料得星岩月洞，灵旗应护旧河山。
桂林叠彩山联
作者：张联桂
朝代：清
体裁：联

叠岭拥红楼，谁能联袂飞来，风里落梅吹玉笛；彩云推皓月，我欲荷锄归去，洞中采药炼金丹。
桂林新建藏书楼联
作者：张联桂
朝代：清
体裁：联

东观集群书，看大府惨澹经营，撷六七省文苑精华，好储来杰阁凌云，疏帘卷雨；南交多硕彦，愿诸君藏修游息，继千百年名贤事业，莫但赏窗前明月，楼外青山。
桂林江南会馆联
作者：张联桂
朝代：清
体裁：联

宦游遍粤峤东西，揽辔重来，竹马儿童犹识面；人士萃大江南北，倾觞一醉，莼鲈风味忽萦怀。
桂林读书堂联
作者：张联桂
朝代：清
体裁：联

秀才当知天下事；宰相须用读书人。
桂林风洞山下路亭联
作者：张联桂
朝代：清
体裁：联

安得仙人九节杖；壮哉昆仑方壶图。
汕头洋务公所联
作者：张联桂
朝代：清
体裁：联

栋宇喜重新，看当前枕海屏山，门户全潮凭管钥；襜帷容暂驻，愿此后迩安远至，赆琛万国达梯航。
湖北沙市金陵会馆联
作者：张联桂
朝代：清
体裁：联

繁盛甲荆湖，听来笛里梅花，愿嘉客少停芳躅；宦游过江海，忆到门前杨柳，与诸君共话家山。
湖北荆宜施道署东花厅联
作者：张联桂
朝代：清
体裁：联

竟日淹留佳客坐；何时更得曲江游。
潮州韩愈庙联
作者：张联桂
朝代：清
体裁：联

金石文章空八代；江山姓氏著千秋。
登胜棋楼
作者：张联桂
朝代：清

蚁聚蜂屯十二秋，谁知重上胜棋楼。已随浮世沧桑换，惟见长江日夜流。一局楸枰空得失，六朝烟景足句留。英雄不及卢家妇，依旧湖名唤莫愁。
西湖水亭联
作者：张联桂
朝代：清
体裁：联

放眼古今，倘容判事于斯，吾愿学东坡先生，留一段冷泉佳话；寄怀山水，偶尔披襟到此，可权借西湖名胜，作片时风月清谈。
过虎牙滩
作者：张联桂
朝代：清

连山如门忽对峙，一滩前横石齿齿。声振林木惊春雷，势杂风雨奔江水。洪涛吸呿吞孤舟，虎牙森锯毋乃似。巉岩穿凿铁练垂，篙师攒挽争上驶。东风比虎更颠狂，布帆高张疾于矢。我启篷窗窥峭壁，摩天苍翠尺有咫。回头左顾仙人桥，十二峰背环江涘。乘风破浪须臾间，张牙舞爪胡为尔。苛政之猛殊未闻，危滩之险已如此。嗟尔西行入蜀船，黄牛白狗从兹始。
高州府署西花厅联
作者：张联桂
朝代：清
体裁：联

得佳趣于此间，每当月白风清，一挥玉轸；知明年在何处，且把黄蕉丹荔，共醉金樽。
即景
作者：张联箕
朝代：清

结邑依山麓，荒城物候偏。三时常过虎，七月未闻蝉。举案黄{艹齑}饭，投床白褐毡。炎凉忘世味，我欲慕巢仙。
即景
作者：张联箕
朝代：清
体裁：五言律诗

结邑依山麓，荒城物候偏。三时常过虎，七月未闻蝉。举案黄■饭，投床白褐毡。炎凉忘世味，我欲慕巢仙。
权知吉州九日感赋
作者：张联箕
朝代：清
体裁：五言律诗

空庭惟落叶，闭户见秋山。雉堞连云暗，溪流抱郭湾。白衣人寂寞，黄菊色斑斓。徒有■门役，登登版筑间。
权知吉州九日感赋
作者：张联箕
朝代：清

空庭惟落叶，闭户见秋山。雉堞连云暗，溪流抱郭湾。白衣人寂寞，黄菊色斑斓。徒有𰭌门役，登登版筑间。
澄江即事
作者：张联箕
朝代：清
体裁：五言律诗

天涯殊节序，物后亦逢时。凤尾攒新露，鸡棕剥细脂。薯甘尝夏果，荍苦供秋炊。一夜凉风起，悠然故国思。
山居
作者：张聪咸
朝代：清
体裁：古风

既明日未出，四野何茫然。山居耽早起，寒月犹在天。霜华委庭树，远水晴生烟。牧人雾中过，林鸟原上旋。南风昨夜来，微阳生高田。麦秀固所欣，万物气为宣。入郭每不适，在山常苦还。旷哉荷筱翁，去住终闲闲。
过万柳堂酬姚幼楷
作者：张聪咸
朝代：清
体裁：七言律诗

渚云南卷蓟城孤，岭日西收万壑晡。大泽莞葭交水草，露台钟鼓下金铺。救时卿相曾忠愤，近代风骚孰步趋。便与凡驽开道路，谁从鸣鹤辨笙竽。
闻笛寄怀琴谷潜斋东田诸子
作者：张肇煐
朝代：清
体裁：五言律诗

长笛一声响，霜风吹满林。高楼正酒醒，独夜忽愁侵。美人隔江水，明月横遥岑。阿谁将此意，迸入别离心。
挽郭嵩焘联
作者：张腾骥
朝代：清
体裁：联

无才何敢附知音，念卅年来休戚相关，感激难忘君子德；名世挺生繇运会，想千秋后声施聿者，景行长仰哲人征。
秋夜凌江阁与年瘦生谈往事
作者：张自坤
朝代：清

征西往事不堪论，泪点深宵剑有痕。九夏冰霜真国士，卅年尘土旧公孙。绿车天上恩难再，裋褐扬州道自尊。一语请君重勘却，种瓜何必不青门。
咏怀
作者：张自超
朝代：清

阮生何鄙固，往往泣途穷。途岂有穷时，毋乃太热中。学道无独识，举足迷西东。太虚亦寥阔，顾弗容其躬。能贵不能贱，遂为物所攻。时论于儒者，谓贫为素风。摇落感剩蒂，飘漾如飞蓬。愿为达观者，与世开鸿蒙。
扫尘行
作者：张自超
朝代：清

扫尘练日腊三七，细竹长竿风卷疾。岁岁荒村守敝庐，家家净扫迎新吉。扫遍瓦椽及四围，甑中之尘凝不飞。朝来坐曝茅檐下，垢面相逢仍苦饥。
桑
作者：张自超
朝代：清

老桑古怪大成围，秋风落叶著地飞。腹空皮裂干拳曲，霜雪历尽生意微。左边柔条犹自好，解向东方弄晴晖。我生骨瘦常苦寒，茧丝赖汝成冬衣，愿汝百年不戕贼。春日三眠蚕可食，半荣半枯生亦得。
秋怀
作者：张自超
朝代：清

大道自坦夷，于中生荆棘。扩清有古人，所贵无遗力。尧舜至今存，孔孟教不熄。世运或迁移，日月亦食昃。遁非圣贤心，剥犹天地德。霜风洗长林，群木涵新色。
游灵岩吊毕秋帆先生
作者：张舟
朝代：清

仙馆华阳绝探寻，海山兜率信俱沈。长埋但惜人如玉，不树宁愁校摸金。北海尊罍思旧泪，西华衣帔恤孤心。悬知墓草经年宿，犹自临风恸不禁。丛桂秋风起涧阿，武昌堤柳几婆娑。老耽声妓新欢少，死恋湖山故国多。几树冬青归自在，一场春梦醒如何。卖珠婢老天寒晚，破屋长怜补薜萝。
游灵岩吊毕秋帆先生·其一
作者：张舟
朝代：清

仙馆华阳绝探寻，海山兜率信俱沈。长埋但惜人如玉，不树宁愁校摸金。北海尊罍思旧泪，西华衣帔恤孤心。悬知墓草经年宿，犹自临风恸不禁。
游灵岩吊毕秋帆先生·其二
作者：张舟
朝代：清

丛桂秋风起涧阿，武昌堤柳几婆娑。老耽声妓新欢少，死恋湖山故国多。几树冬青归自在，一场春梦醒如何。卖珠婢老天寒晚，破屋长怜补薜萝。
惜分飞·送香滨妹于归洞庭
作者：张良婵
朝代：清

刚见春来才几许。仙子遽归洞府。紫燕穿花舞，依依也欲留人住。恨煞红船无意绪。偏载人儿归去。一望鸱湖渡，洞庭波撼相思路。
挽张之洞联
作者：张良橒
朝代：清
体裁：联

闳毅公忠，卅载宣劳资擘画；正直廉洁，一封遗疏寓箴砭。
暗香·乙丑春，家大人缄示梅花词，用石帚韵敬和
作者：张芥
朝代：清

绣窗晓色。正梦回瘐岭，一声羌笛。小展绿纱，对此盈盈忍轻摘。万点琼瑶缀树，彩鸾下、偷描仙笔。月乍过，筛影横斜，香气拂吟席。梅国，久寂寂。怅万里路遥，梦痕空积。题笺欲泣，清冷官斋镇相忆。疑是花神索笑，几朵晕、屏山轻碧。恨驿使、无便也，几时寄得。
七夕咏
作者：张芬
朝代：清

晚凉无复旧时妆，欲罢金棱益自伤。莫笑离多偏易别，久时离别作寻常。
和皎如沈妹见怀元韵
作者：张芬
朝代：清

香消红袖晚妆残，月下怀下倚曲栏。想得吟情幽绝处，满庭风露玉钗寒。
挽燕
作者：张芬
朝代：清

越海还山愿已违，隔帘娇语是耶非？好凭钗影传遗照，独伴花魂葬石矶。一垒香泥閒画楝，几宵春梦别乌衣。可怜吟客斜阳里，泪墨盈笺招不归。
洞庭竹枝词
作者：张芬
朝代：清

月断浮梁路几重，可怜家傍最高峰。如何一个团圞月，半照行人半照侬。
玉蝴蝶·秋蝶，同沈蕙孙妹作
作者：张芬
朝代：清

一树丹枫掩映，盈条橘蠹，碧茧双连。拾去暗藏，金合羽化翩跹。粉糁糁、徐开金翅，风拂拂、渐褪香绵。晚霜天。齐纨已弃，无计留仙。飘然。风流谁拟，吴娃十五，学舞楼前。疏柳闲花，春光应结再生缘。恋痴情、青陵冢上，添诗思、黄菊篱边。最堪怜，悲秋人瘦，梦破寒烟。
白杨花和碧云王妹作
作者：张芬
朝代：清

柳絮飞来风片斜，牵人魂梦散梨花。淡烟明月迷隋苑，玉燕珠帘忆谢家。莺舌好翻新乐府，蛾眉消却旧韶华。绵绵欲断浑难断，万缕离情怨暮笳。
秋夜怀寂居禅友
作者：张芬
朝代：清

楼空愁思迥，凭眺独萧森。月镜开灵觉，霜钟警道心。可怜黄叶落，无奈白云深。想得安禅处，天花正满林。
秋草
作者：张芬
朝代：清

一片凄迷乱鬼磷，断肠休问昔如茵。王孙已破天涯梦，游女还伤陌上春。野岸带烟昏晓月，暗蛩和雨絮愁人。谁寻幽径寒林下，吊古空悲萧瑟辰。
端午村居
作者：张芬
朝代：清

荒村无竞渡，极目野烟昏。欲奠盈樽酒，空悲绕膝恩。五丝难续命，一赋独招魂。何以酬佳节，菖蒲绿映门。
虞美人·寄怀素窗陈姝，回文七律
作者：张芬
朝代：清

秋声几阵连飞雁。梦断随肠断。欲将愁怨赋歌诗。叠叠竹梧移影、月迟迟。楼高倚望长离别。叶落寒阴结。冷风流得未残灯，静夜幽庭小掩、半窗明。
挽张之洞联
作者：张芸
朝代：清
体裁：联

痛苦失藁砧，生死交情，地下元亭重问字；飘零成柳絮，岁时宴集，山邱华屋益伤心。
挽张之洞联
作者：张芸
朝代：清
体裁：联

闻耗望京华，国家倚畀谁资，岂我独深犹父痛；伤心忆夫婿，骨肉凋零相继，念公重触未忘悲。
挽青麟联
作者：张芾
朝代：清
体裁：联

雷霆雨露总天恩，早知秉节孤忠，久拚一死；成败功名皆幻境，即此盖棺定论，已足千秋。
赠金武祥联
作者：张芾
朝代：清
体裁：联

灵运诗篇工述祖；康成经学喜传孙。
随三姑母游王相国恬园
作者：张若娴
朝代：清

何意人间有洞天，雕栏花木锁平泉。莺喉乍啭调新曲，柳眼初舒过禁烟。绿野佳辰容共访，兰亭雅集快随肩。相期不负春明景，红药翻阶续旧缘。
赠戴五周
作者：张若嵩
朝代：清
体裁：五言律诗

先生惟好道，世事日相疏。采药山中去，归来掩敝庐。炉边高士传，窗下右军书。只此共晨夕，翛然兴有余。
赠中宪大夫崇庆州牧常公殉节纪略
作者：张若渟
朝代：清

降蛮见说附跳梁，蚁簇蜂攒不可当。挥刀歼贼有儒臣，厥名为纪厥氏常。报国贞心贯白日，捐躯浩气凛秋霜。古来义烈畴堪拟，周在汉兮颜在唐。昔岭万家挥涕泪，浣花千载奉蒸尝。如君不愧真男子，奚趐博学能文章。
宗圣祠访曾氏后
作者：张若溎
朝代：清
体裁：五言律诗

南武钟灵地，云礽几播迁。如何宗煜煜，未见瓞绵绵。有耀光虽远，将开兆必先。青衿非漫兴，还望达人传。
释褐后纪恩
作者：张若潭
朝代：清

门开阊阖试璿宫，两度含毫紫禁中。捧出松烟金殿馥，分来绫饼玉阶红。响传铃索风声肃，身到蓬莱日影笼。宫锦赐归初释褐，一门三世拜恩同。
恭和御制西湖绝句
作者：张若澄
朝代：清

高低芳草芊眠绿，罨画溪山未放晴。夹岸碧桃浓蘸水，十分春色雨妆成。胜地天因驻跸晴，湖光一抹镜中明。风烟淡沲龙颜喜，帆影高悬画桨轻。
恭和御制西湖绝句·其一
作者：张若澄
朝代：清

高低芳草芊眠绿，罨画溪山未放晴。夹岸碧桃浓蘸水，十分春色雨妆成。
恭和御制西湖绝句·其二
作者：张若澄
朝代：清

胜地天因驻跸晴，湖光一抹镜中明。风烟淡沲龙颜喜，帆影高悬画桨轻。
门联
作者：张若澄
朝代：清
体裁：联

三间东倒西歪屋；一个千锤百炼人。
步抚军晏一斋《登黄鹤楼》韵
作者：张若衡
朝代：清
体裁：七言律诗

旧识司勋赋擅场，后先辉映并汪洋。域中形胜推江夏，眼底风光尽汉阳。泽国哀鸿思辑翼，野田孤鹤望飞翔。登高作赋等閒事，极目芸芸纪奏章。
江中孤屿谒文信国公祠
作者：张若采
朝代：清

筱丛活得樵夫麦，宋室江山无半壁。数遍鼍更血泪红，飘零又挂瓯江席。一拳孤屿将沈陆，正气扶天鳌气伏。洪涛百折走厓山，中有包胥万声哭。当年丞相起义师，将倾之厦谁能支。千艘碇海挽无力，中川落日俱含悲。德祐二年炎祚否，孤臣心事可知矣。玉带空磨盾鼻烟，黄冠肯照钱塘水。空同何处攀龙翼，一痛江心颓竹石。断碑七字贯星芒，蜃雾蛟涎不敢蚀。空山依约来朱鸟，云叠春江愁满抱。宿莽如抽祖逖鞭，断矶莫认田横岛。我来肃拜瞻公像，社屋牲牢问无恙。只有松枝溜两乔，孤撑犹似冬青样。卸却蒲帆剪剪风，欲招辽鹤吊孤忠。游人漫蜡登临屐，齿发山阿草最红。
缙云霁发由东渡历荆坑交青木合桃花诸岭午抵却金馆
作者：张若采
朝代：清

一径入苍烟，寒光随变灭。流云似奔马，练影不可绁。支筇逞腰脚，路竞猿猱捷。天风激飞泉，乱洒晴空雪。阳崿春英敷，幽厓阴翠结。远势上愈工，奇情浩难诘。不知心赏疲，反讶目营拙。大手孰开山，竟为我辈设。何必阆风巅，兹游已冠绝。
黄龙隘
作者：张若采
朝代：清

朝发永康城，午达黄龙隘。山程五十里，应接颇不暇。峰回学螺旋，涧峭画猿界。云日互蔽亏，榛莽发荒怪。时有风泉堕，湿翠袭衣衸。藓花滑行屐，登顿互相戒。篮舆虱其间，点破春山画。黄龙不可攀，白云犹可赠。盎盎山中春，繁花垂古磴。重关昔据险，龙战几决胜。可怜笳鼓音，曾辱山灵听。今看石户农，布谷啼春醒。间间鸡犬家，郁郁松篁径。何限看山人，爱此灵区孕。
黄龙隘·其一
作者：张若采
朝代：清

朝发永康城，午达黄龙隘。山程五十里，应接颇不暇。峰回学螺旋，涧峭画猿界。云日互蔽亏，榛莽发荒怪。时有风泉堕，湿翠袭衣衸。藓花滑行屐，登顿互相戒。篮舆虱其间，点破春山画。
黄龙隘·其二
作者：张若采
朝代：清

黄龙不可攀，白云犹可赠。盎盎山中春，繁花垂古磴。重关昔据险，龙战几决胜。可怜笳鼓音，曾辱山灵听。今看石户农，布谷啼春醒。间间鸡犬家，郁郁松篁径。何限看山人，爱此灵区孕。
咏鹤
作者：张若雯
朝代：清

丹顶元裳雪作衣，千年华表尚怀归。尘寰众鸟新相伴，阆苑群仙旧所依。自禀天真还任性，谁知高尚独忘机。樊笼久困冲霄翼，何日凌空一奋飞。
行饭暮归口占
作者：张若雯
朝代：清

晚风庭院飞檐鼠，湿露阶除泣草虫。行饭人归花畔立，俨然身在画图中。
东巡盛京谒陵礼成恭纪
作者：张若需
朝代：清

长白蜿蜒走干龙，鼎湖亿载奠幽宫。松楸俨扈千官肃，岩岫纷张万旆雄。石马有灵森宝鬣，玉衣宛在飒神风。苍颜野老扶筇望，三度金舆酬酒同。有邰家室肇开基，陆海神皋百产滋。故国东来过丰沛，高山西望识邠岐。炉烟夹道陈香案，歌吹阗闉漾画旗。共庆京坻多黍稌，太平天子上陵时。
东巡盛京谒陵礼成恭纪·其一
作者：张若需
朝代：清

长白蜿蜒走干龙，鼎湖亿载奠幽宫。松楸俨扈千官肃，岩岫纷张万旆雄。石马有灵森宝鬣，玉衣宛在飒神风。苍颜野老扶筇望，三度金舆酬酒同。
东巡盛京谒陵礼成恭纪·其二
作者：张若需
朝代：清

有邰家室肇开基，陆海神皋百产滋。故国东来过丰沛，高山西望识邠岐。炉烟夹道陈香案，歌吹阗闉漾画旗。共庆京坻多黍稌，太平天子上陵时。
五日润州
作者：张若需
朝代：清

第一江流荡画桡，虚传竞渡踏风潮。五丝谁续庚寅命，双桨人过丁卯桥。令节只今成寂寂，《怀沙》终古恨迢迢。何如满泛菖蒲酒，快对金焦破泬寥。
徐州河决，弥漫百馀里，舟行迷渡，俟仆马不至，宿王庄逆旅
作者：张若需
朝代：清

古渡茫茫野水屯，客来无路辨前村。孤舟飘泊朝乘涨，后骑苍黄夜叩门。陆地风涛游子泪，凶年鸡黍主人恩。天涯骨肉寒灯共，浊酒中宵慰旅魂。
望医巫闾山
作者：张若需
朝代：清
体裁：古风

海门日出扶桑红，朔天万里霜烟空。马前了了列巨嶂，隐然气色雄关东。北镇之山各最古，望秩远稽《尧典》中。路遐径僻到者少，林荒虎豹依榛丛。鞭痕天泐暴秦迹，炼馀尚缅娲皇工。空岩雪霁落飞瀑，寒光簸荡银河风。六山环抱互掩映，绝顶下瞰冯夷宫。我欲从之叫虞舜，苍梧窅霭云蓬蓬。兹山阅历万万古，剑首一吷归鸿蒙。后王德薄乃尚鬼，凿山起殿开谾豅。火龙金简烦传遽，千年火铄香炉铜。祷祈禳禬走氓庶，庙祝伛偻神为聋。又疑兹山怪名字，侏俪颇类夷与戎。勋华不为易华语，后来累译无由通。职方纪载缺训诂，郭生只解笺鱼虫。辽阳壤地界蒙古，近拱三辅尊土中。内安外攘托保障，功德远配岱华嵩。以兹庙食庶不忝，不然峻极惭穹窿。寒风刺面紧格格，马蹄动地声隆隆。扬鞭大笑入关去，他日来挂天山弓。
望医巫闾山
作者：张若需
朝代：清

海门日出扶桑红，朔天万里霜烟空。马前了了列巨嶂，隐然气色雄关东。北镇之山各最古，望秩远稽《尧典》中。路遐径僻到者少，林荒虎豹依榛丛。鞭痕天泐暴秦迹，炼馀尚缅娲皇工。空岩雪霁落飞瀑，寒光簸荡银河风。六山环抱互掩映，绝顶下瞰冯夷宫。我欲从之叫虞舜，苍梧窅霭云蓬蓬。兹山阅历万万古，剑首一吷归鸿蒙。后王德薄乃尚鬼，凿起殿开谾豅。火龙金简烦传遽，千年火铄香炉铜。祷祈禳禬走氓庶，庙祝伛偻神为聋。又疑兹山怪名字，侏㒧颇类夷与戎。勋华不为易华语，后来累译无由通。职方纪载缺训诂，郭生只解笺鱼虫。辽阳壤地界蒙古，近拱三辅尊土中。内安外攘托保障，功德远配岱华嵩。以兹庙食庶不忝，不然峻极惭穹窿。寒风刺面紧格格，马蹄动地声隆隆。扬鞭大笑入关去，他日来挂天山弓。
生日太夫人自乍浦寄衣适至
作者：张若需
朝代：清

侵晨远人至，寒衣寄江城。珍重一开缄，光采生敝籯。老亲念幼子，称体新裁成。书云御尔寒，著以湖绵轻。寒燠隔异地，犹廑慈母情。忆兹初成时，长短劳经营。襟袖密密缝，十指针线萦。健妇把刀尺，指点熨贴平。感激母意厚，顾我非童婴。二十要自立，俭素敦家声。五陵自轻肥，温饱无令名。今兹茹冰檗，用佐严君清。短褐取蔽体，宁羡罗绮荣。被服矢无□，敢忘我初生。
陈思王墓
作者：张若需
朝代：清

邺水东流势已分，空馀感激诵遗文。五官嬗代羞当璧，七子论才合冠军。《白马》诗篇悲逐客，惊鸿词赋比《湘君》。鱼山缥缈留清梵，何处春芜没故坟。
春游二首·其一
作者：张若霏
朝代：清
体裁：六言诗

一径桥边村落，双扉竹里人家。童逐犬迎宾客，翁留茶话桑麻。